title: Regolament ta' Implimentazzjoni tal-Kummissjoni (UE) Nru 1191/2014 tat- 30 ta' Ottubru 2014 li jiddetermina l-format u l-mezzi għall-preżentazzjoni tar-rapport imsemmi fl-Artikolu 19 tar-Regolament (UE) Nru 517/2014 tal-Parlament Ewropew u tal-Kunsill dwar gassijiet fluworurati b'effett ta' serra

text:
               5.11.2014

               MT

               Il-Ġurnal Uffiċjali tal-Unjoni Ewropea

               L 318/5

         REGOLAMENT TA' IMPLIMENTAZZJONI TAL-KUMMISSJONI (UE) Nru 1191/2014
   tat-30 ta' Ottubru 2014
   li jiddetermina l-format u l-mezzi għall-preżentazzjoni tar-rapport imsemmi fl-Artikolu 19 tar-Regolament (UE) Nru 517/2014 tal-Parlament Ewropew u tal-Kunsill dwar gassijiet fluworurati b'effett ta' serra
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament (UE) Nru 517/2014 tal-Parlament Ewropew u tal-Kunsill tas-16 ta' April 2014 dwar gassijiet fluworurati b'effett ta' serra u li jħassar ir-Regolament (KE) Nru 842/2006 (1), u b'mod partikolari l-Artikolu 19(7) tiegħu,
   Billi:

               (1)

               Ir-Regolament tal-Kummissjoni (KE) Nru 1493/2007 (2) stabbilixxa l-format għar-rapport li għandu jiġi ppreżentat mill-produtturi, l-importaturi u l-esportaturi ta' ċerti gassijiet serra fluworurati f'konformità mar-Regolament (KE) Nru 842/2006 tal-Parlament Ewropew u tal-Kunsill (3). Ir-Regolament (KE) Nru 842/2006 tħassar bir-Regolament (UE) Nru 517/2014. L-Artikolu 19 tar-Regolament (UE) Nru 517/2014 jistabbilixxi obbligi ġodda ta' rappurtar dwar il-produzzjoni, l-importazzjoni, l-esportazzjoni, l-użu bħala materja prima u l-qerda tas-sustanzi elenkati fl-Anness I u II tar-Regolament (UE) Nru 517/2014. Għaldaqstant, dan ir-Regolament għandu jissostitwixxi r-Regolament (KE) Nru 1493/2007.

               (2)

               Sabiex tiġi żgurata l-uniformità u l-koerenza fil-ġbir tad-dejta u sabiex jiġi limitat il-piż amministrattiv, l-impriżi għandhom jissottomettu l-informazzjoni meħtieġa skont l-Artikolu 19 tar-Regolament (UE) Nru 517/2014 permezz tal-għodda elettronika ta' rappurtar li fiha l-formoli rilevanti għall-attivitajiet individwali tagħhom ipprovduta mill-Aġenzija Ewropea għall-Ambjent, aċċessibbli mill-websajt tal-Kummissjoni Ewropea.

               (3)

               Id-dejta dwar il-kwantitajiet ta' HFCs esportati f'tagħmir li huwa mmanifatturat fl-UE għal dan l-għan, għalkemm mhux rilevanti għall-valur ta' referenza u l-kalkolu tal-kwota, ipprovduta fuq bażi volontarja, tista' tkun utli għall-monitoraġġ tal-impatti ekonomiċi tat-tnaqqis tal-kwantitajiet ta' idrofluworokarburi mqiegħda fis-suq.

               (4)

               Il-miżuri previsti f'dan ir-Regolament huma skont l-opinjoni tal-Kumitat stabbilit bl-Artikolu 24(1) tar-Regolament (UE) Nru 517/2014.

         ADOTTAT DAN IR-REGOLAMENT:
   Artikolu 1
   Ir-rapporti meħtieġa skont l-Artikolu 19 tar-Regolament (UE) Nru 517/2014 għandhom jiġu ppreżentati b'mod elettroniku bl-użu tal-għodda ta' rappurtar abbażi tal-format stabbilit fl-Anness ta' dan ir-Regolament li, għal dak l-għan, jinsab disponibbli fuq il-websajt tal-Kummissjoni.
   Artikolu 2
   Ir-Regolament (KE) Nru 1493/2007 jitħassar.
   Artikolu 3
   Dan ir-Regolament jidħol fis-seħħ fl-għoxrin jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.

      Dan ir-Regolament jorbot fl-intier tiegħu u japplika direttament fl-Istati Membri kollha.
      Magħmul fi Brussell, it-30 ta' Ottubru 2014.

            Għall-Kummissjoni

            Il-President

         José Manuel BARROSO

      (1)  ĠU L 150, 20.5.2014, p. 195.

      (2)  Ir-Regolament tal-Kummissjoni (KE) Nru 1493/2007 tas-17 ta' Diċembru 2007 jistabbilixxi, b'osservanza tar-Regolament (KE) Nru 842/2006 tal-Parlament Ewropew u tal-Kunsill, il-format tar-rapport li għandu jkun ippreżentat mill-produtturi, l-importaturi u l-esportaturi ta' ċerti gassijiet serra fluworinati (ĠU L 332, 18.12.2007, p. 7).

      (3)  Ir-Regolament (KE) Nru 842/2006 tal-Parlament Ewropew u tal-Kunsill tas-17 ta' Mejju 2006 dwar ċerti gassijiet serra flworinati (ĠU L 161, 14.6.2006, p. 1).

      ANNESS
      SPJEGAZZJONI ĠENERALI
      Sakemm ma jkunx iddikjarat mod ieħor fit-taqsimiet ta' rappurtar ta' dan l-Anness, tad-dejta rrapportata għandha tkopri l-attivitajiet tal-impriża matul is-sena kalendarja li dwarha jkun intbagħat ir-rapport
      L-unitajiet ta' kejl, il-gassijiet koperti, il-livell ta' dettall u l-indikazzjoni tas-sena li fiha l-attivitajiet għandhom jiġu rrappurtati għall-ewwel darba huma speċifikati separatament f'kull taqsima ta' rappurtar.
      Il-format ġenerali tal-għodda ta' rappurtar huwa stabbilit fit-taqsimiet ta' rappurtar li ġejjin. In-numerazzjoni tat-taqsimiet ippreżentati hawn taħt ma għandha l-ebda rilevanza għan-numerazzjoni tar-Regolament (UE) Nru 517/2014 jew l-għodda elettronika ta' rrappurtar, iżda hija użata fil-formuli għal kalkolu awtomatiku ta' ċerti valuri.

            Taqsimiet ta' rappurtar

         Taqsima 1:   Timtela mill-produtturi ta' gassijiet l-Artikolu 19(1) u (2) tar-Regolament (UE) Nru 517/2014 u l-punt 1(a) u (c) tal-Anness VII tar-Regolament (UE) Nru 517/2014

      Applikabbli għall-ewwel darba għal rappurtar dwar attivitajiet imwettqa fl-2014 (mhux aktar tard mill-31 ta' Marzu 2015).
      Il-kwantitajiet għandhom jiġu rrappurtati f'tunnellati metriċi bi preċiżjoni sat-tielet pożizzjoni deċimali, separatament għal kull gass elenkat fl-Anness I jew l-Anness II tar-Regolament (UE) Nru 517/2014. Għandhom jiġu rrapportati l-kwantitajiet tat-taħlitiet li jkun fihom dawk is-sustanzi mqiegħda fis-suq, filwaqt li jiġu indikati wkoll l-ammonti użati bħala komponenti ta' dawn it-taħlitiet minn sorsi oħra minbarra l-produzzjoni proprja tagħhom.

                     INFORMAZZJONI LI GĦANDHA TIĠI RRAPPORTATA

                     KUMMENTI

                  1A

                  Il-kwantità totali tal-produzzjoni mill-faċilitajiet fl-Unjoni

                  1B

                              —

                              il-kwantità tal-produzzjoni mill-faċilitajiet fl-Unjoni li tikkonsisti fi produzzjoni sekondarja rkuprata jew prodotti mhux mixtieqa fejn dik il-produzzjoni sekondarja jew dawk il-prodotti ġew meqruda fil-faċilitajiet qabel it-tqegħid fis-suq

                  Rapporti mill-produtturi li jwettqu l-qerda dwar il-kwantitajiet totali meqruda għandhom isiru fit-taqsima tar-rappurtar 8

                  1C

                              —

                              il-kwantità tal-produzzjoni mill-faċilitajiet fl-Unjoni li tikkonsisti fi produzzjoni sekondarja rkuprata jew prodotti mhux mixtieqa fejn dik il-produzzjoni sekondarja jew dawk il-prodotti ingħataw lil impriżi oħra sabiex jinqerdu u li preċedentement ma tqegħdux fis-suq.

                  Għandha tiġi identifikata l-impriża li twettaq il-qerda

                     KWANTITAJIET IKKALKULATI AWTOMATIKAMENT

                  1D

                  Il-kwantità totali tal-produzzjoni proprja meqruda li ma tkunx tqiegħdet fis-suq qabel

                  1D = 1B + 1C

                  1E

                  Il-produzzjoni disponibbli għall-bejgħ

                  1E = 1A – 1D

         Taqsima 2:   Timtela mill-importaturi ta' gassijiet — l-Artikolu 19(1) tar-Regolament (UE) Nru 517/2014 u l-punt 2(a) tal-Anness VII tar-Regolament (UE) Nru 517/2014

      Applikabbli għall-ewwel darba għal rappurtar dwar attivitajiet imwettqa fl-2014 (mhux aktar tard mill-31 ta' Marzu 2015).
      Il-kwantitajiet għandhom jiġu rrappurtati f'tunnellati metriċi bi preċiżjoni sat-tielet pożizzjoni deċimali, separatament għal kull gass elenkat fl-Anness I jew l-Anness II tar-Regolament (UE) Nru 517/2014, għal taħlitiet li fihom tal-anqas wieħed minn dawk il-gassijiet jew għal kull gass jew taħlita li jinsabu f'polioli mħalltin minn qabel importati.
      L-importazzjoni fi kwantitajiet kbar biss għandhom jiġu rrapportati hawnhekk, inklużi l-kwantitajiet trasportati flimkien ma' tagħmir għall-fini tal-iċċarġjar tat-tagħmir wara l-importazzjoni, iżda mhux l-kwantitajiet li jinsabu fit-tagħmir. L-importazzjonijiet ta' gassijiet li jinsabu fi prodotti jew tagħmir għandhom jiġu rrappurtati fit-taqsima ta' rappurtar 11. L-importazzjonijiet kollha għandhom jiġu rapportati, ħlief l-importazzjonijiet għal tranżitu minn territorju doganali tal-Unjoni jew importazzjonijiet taħt proċeduri oħra li jippermettu moviment temporanju tal-merkanzija fit-territorju doganali, sakemm fil-każ tal-aħħar dawn l-oġġetti jibqgħu mhux aktar minn 45 jum fit-territorju doganali.

                     INFORMAZZJONI LI GĦANDHA TIĠI RRAPPORTATA

                     KUMMENTI

                  2A

                  L-ammont importat fl-Unjoni

         Taqsima 3:   Timtela mill-esportaturi ta' gassijiet — l-Artikolu 19(1) u (2) tar-Regolament (UE) Nru 517/2014 u l-punt 3(a) u (b) tal-Anness VII tar-Regolament (UE) Nru 517/2014

      Applikabbli għall-ewwel darba għal rappurtar dwar attivitajiet imwettqa fl-2014 (mhux aktar tard mill-31 ta' Marzu 2015).
      Il-kwantitajiet għandhom jiġu rrappurtati f'tunnellati metriċi bi preċiżjoni sat-tielet pożizzjoni deċimali, separatament għal kull gass elenkat fl-Anness I jew l-Anness II tar-Regolament (UE) Nru 517/2014, għal taħlitiet li fihom tal-anqas wieħed minn dawk il-gassijiet jew għal kull gass jew taħlita li jinsabu f'polioli mħalltin minn qabel esportati.
      L-esportazzjonijiet ta' gassijiet fi kwantitajiet kbar biss, inklużi kwalunkwe kwantitajiet trasportati flimkien ma' tagħmir għall-fini tal-iċċarġjar ta' dak it-tagħmir wara l-esportazzjoni, għandha tiġi rrappurtata f'din it-Taqsima.
      Il-kwantitajiet mill-produzzjoni proprja jew mill-importazzjoni proprji fornuti lil impriżi oħra fl-Unjoni għall-esportazzjoni diretta għandhom jiġu rrappurtati fit-taqsima ta' rappurtar 5.

                     INFORMAZZJONI LI GĦANDHA TIĠI RRAPPORTATA

                     KUMMENTI

                  3A

                  L-ammont totali esportat mill-Unjoni

                  3B

                  L-ammonti esportati mill-produzzjoni proprja jew mill-importazzjoni

                     KWANTITAJIET IKKALKULATI AWTOMATIKAMENT

                  3C

                  L-ammont esportat mixtri minn impriżi oħra fl-Unjoni

                  3C = 3A – 3B

                     INFORMAZZJONI LI GĦANDHA TIĠI RRAPPORTATA

                  3D

                  L-ammont esportat għar-riċiklaġġ

                  3E

                  L-ammont esportat għar-reklamazzjoni

                  3F

                  L-ammont esportat għall-qerda

         Taqsima 4:   Timtela mill-produtturi u l-importaturi ta' gassijiet — l-Artikolu 19(1) tar-Regolament (UE) Nru 517/2014 u l-punti 1(d) 2(b) u 2(d) tal-Anness VII tar-Regolament (UE) Nru 517/2014

      Applikabbli għall-ewwel darba għal rappurtar dwar attivitajiet imwettqa fl-2014 (mhux aktar tard mill-31 ta' Marzu 2015).
      Il-kwantitajiet għandhom jiġu rrappurtati f'tunnellati metriċi bi preċiżjoni sat-tielet pożizzjoni deċimali, separatament għal kull gass elenkat fl-Anness I jew l-Anness II tar-Regolament (UE) Nru 517/2014, jew għal taħlitiet li fihom tal-anqas wieħed minn dawk il-gassijiet jew għal kull gass jew taħlita li jinsabu f'polioli mħalltin minn qabel.

                     INFORMAZZJONI LI GĦANDHA TIĠI RRAPPORTATA

                     KUMMENTI

                  4A

                  Total ta' stokkijiet fl-1 ta' Jannar

                  4B

                              —

                              tagħhom: stokkijiet fl-1 ta' Jannar ta' kwantitajiet minn importazzjoni jew mill-produzzjoni proprja

                  4C

                              —

                              tagħhom: stokkijiet fl-1 ta' Jannar ta' kwantitajiet minn importazzjoni jew mill-produzzjoni proprja li preċedentement ma tqegħdux fis-suq

                  B'mod partikolari l-produzzjoni u l-importazzjoni proprja mhux mibjugħa mhux rilaxxata għaċ-ċirkolazzjoni ħielsa

                     KWANTITAJIET IKKALKULATI AWTOMATIKAMENT

                  4D

                              —

                              tagħhom: stokkijiet fl-1 ta' Jannar ta' kwantitajiet minn importazzjoni jew mill-produzzjoni proprja li preċedentement tqiegħdu fis-suq

                  B'mod partikolari, importazzjonijiet proprji rilaxxati għaċ-ċirkolazzjoni ħielsa
                  4D = 4B – 4C

                  4E

                  Stokkijiet oħra fl-1 ta' Jannar

                  B'mod partikolari minn xiri fl-Unjoni
                  4E = 4A – 4B

                     INFORMAZZJONI LI GĦANDHA TIĠI RRAPPORTATA

                  4F

                  Total ta' stokkijiet fil-31 ta' Diċembru

                  4G

                              —

                              tagħhom: stokkijiet fil-31 ta' Diċembru ta' kwantitajiet minn importazzjoni jew mill-produzzjoni proprja

                  4H

                              —

                              tagħhom: stokkijiet fil-31 ta' Diċembru ta' kwantitajiet minn importazzjoni jew mill-produzzjoni proprja li preċedentement ma tqegħdux fis-suq

                  B'mod partikolari, il-produzzjoni proprja mhux mibjugħa u l-importazzjoni proprja mhux rilaxxata għaċ-ċirkolazzjoni ħielsa

                     KWANTITAJIET IKKALKULATI AWTOMATIKAMENT

                  4I

                              —

                              tagħhom: stokkijiet fil-31 ta' Diċembru ta' kwantitajiet minn importazzjoni jew mill-produzzjoni proprja li preċedentement tqiegħdu fis-suq

                  B'mod partikolari, importazzjoni proprja rilaxxata għaċ-ċirkolazzjoni ħielsa
                  4I = 4G – 4H

                  4J

                              —

                              tagħhom: Stokkijiet oħra fil-31 ta' Diċembru

                  B'mod partikolari minn xiri fl-Unjoni
                  4J = 4F – 4G

                     INFORMAZZJONI LI GĦANDHA TIĠI RRAPPORTATA

                  4K

                  L-ammont reklamat mill-impriża nnifisha

                  4L

                  L-ammont riċiklat mill-impriża nnifisha

                     KWANTITAJIET IKKALKULATI AWTOMATIKAMENT

                  4M

                  L-ammont totali fiżikament imqiegħed fis-suq

                  4M = 1E + 2A – 3B + 4C – 4H

         Taqsima 5:   Il-kwantitajiet għal użi eżentati skont l-Artikolu 15(2), timtela mill-produtturi u l-importaturi ta' idrofluworokarburi — l-Artikolu 19(1), (2) (3) u (4) tar-Regolament (UE) Nru 517/2014 u l-punti 1(b) u 2(a) tal-Anness VII tar-Regolament (UE) Nru 517/2014

      Applikabbli għall-ewwel darba għal rappurtar dwar attivitajiet imwettqa fl-2014 (mhux aktar tard mill-31 ta' Marzu 2015).
      Il-kwantitajiet għandhom jiġu rrappurtati f'tunnellati metriċi bi preċiżjoni sat-tielet pożizzjoni deċimali, separatament għal kull tal-idrofluworokarbur (għal gassijiet elenkati fit-Taqsima 1 tal-Anness I tar-Regolament (UE) Nru 517/2014, għal taħlitiet jew polioli mħalltin minn qabel li fihom tal-anqas wieħed minn dawk il-gassijiet).

                     INFORMAZZJONI LI GĦANDHA TIĠI RRAPPORTATA

                     KUMMENTI

                  5A

                  Il-kwantità importata fl-Unjoni sabiex tinqered

                  Għandha tiġi speċifikata l-impriża jew impriżi li jwettqu l-qerda
                  Rapporti mill-importaturi li jwettqu wkoll il-qerda huma nfushom dwar il-kwantitajiet totali meqruda għandhom isiru fit-taqsima tar-rappurtar 8

                  5B

                  Il-kwantità użata minn produttur jew importatur f'applikazzjonijiet ta' materja prima jew fornuta direttament minn produttur jew importatur lil impriżi għall-użu f'applikazzjonijiet ta' materja prima

                  L-impriża jew l-impriżi li jużaw il-materja prima għandhom jiġu speċifikati
                  Rapporti mill-produtturi jew importaturi li huma wkoll utenti tal-materja prima dwar l-użu tal-materja prima għandhom isiru fit-taqsima tar-rappurtar 7.

                  5C

                  Il-kwantità fornuta direttament lill-impriżi għall-esportazzjoni barra mill-Unjoni, fejn dawk il-kwantitajiet ma jsirux sussegwentement disponibbli lil parti oħra fl-Unjoni qabel l-esportazzjoni
                  Fuq bażi volontarja, il-kwantitajiet fornuti direttament lil impriżi għal manifattura ta' tagħmir fl-Unjoni, fejn dan it-tagħmir ikun sussegwentement esportat direttament barra mill-Unjoni

                  L-impriża jew l-impriżi li jesportaw għandhom jiġu speċifikati. Għandhom jiġu pprovduti d-dokumenti ta' verifika.
                  L-idrofluworokarburi fi kwantitajiet kbar biss għandhom jiġu rappurtati, mhux il-kwantitajiet li jinsabu fi prodotti jew f'tagħmir.
                  Id-dejta dwar il-provvista għall-manifattura ta' tagħmir li huwa esportat direttament tista' tiġi pprovduta għal skopijiet ta' informazzjoni, u għandha tispeċifika l-manifattur tat-tagħmir li jiġi esportat u l-kwantitajiet li kienu esportati.

                  5D

                  Il-kwantità fornuta direttament għall-użu f'tagħmir militari

                  L-impriża li tirċievi l-kwantità għall-użu f'tagħmir militari għandha tiġi speċifikata.

                  5E

                  Il-kwantità fornuta direttament lil impriża li tużaha għal inċiżjoni ta' materjal semikonduttur jew għat-tindif ta' kmamar ta' depożitu ta' fwar tal-kimika fi ħdan is-settur tal-manifattura tas-semikondutturi

                  Il-manifattur tas-semikondutturi riċeventi għandu jkun speċifikat.

                  5F

                  Il-kwantità fornuta direttament lil impriża li tipproduċi inalaturi b'doża mkejla għall-kunsinna ta' ingredjenti farmaċewtiċi

                  Għandu jiġi speċifikat il-produttur tal-inalaturi b'doża mkejla riċeventi għall-kunsinna ta' ingredjenti farmaċewtiċi.

         Taqsima 6:   Il-kategoriji ta' applikazzjoni tal-gassijiet għas-suq tal-UE, timtela mill-produtturi u l-importaturi ta' gassijiet — l-Artikolu 19(1) u (2) tar-Regolament (UE) Nru 517/2014 u l-punti 1(a) u 2(a) tal-Anness VII tar-Regolament (UE) Nru 517/2014

      Applikabbli għall-ewwel darba għal rappurtar dwar attivitajiet imwettqa fl-2014 (mhux aktar tard mill-31 ta' Marzu 2015).
      Il-kwantitajiet għandhom jiġu rrappurtati f'tunnellati metriċi bi preċiżjoni sat-tielet pożizzjoni deċimali, separatament għal kull gass elenkat fl-Anness I jew l-Anness II tar-Regolament (UE) Nru 517/2014, jew taħlitiet li fihom tal-anqas wieħed minn dawk il-gassijiet.

                     INFORMAZZJONI LI GĦANDHA TIĠI RRAPPORTATA

                     KUMMENTI

                  6A

                  Esportazzjoni

                  Għall-idrofluworokarburi, l-ammont irrapportat hawn [6A] għandu jkun l-istess ammont bħal dak irrapportat fit-taqsima tar-rappurtar 5 kif fornuti direttament lil impriżi għal esportazzjoni barra l-Unjoni, fejn dawk il-kwantitajiet ma jsirux sussegwentement disponibbli lil kwalunkwe parti oħra fl-Unjoni, qabel l-esportazzjoni [5C].

                  6B

                  Qerda

                  Għall-idrofluworokarburi, l-ammont irrapportat hawn [6B] għandu jkun l-istess ammont bħal dak irrapportat fit-taqsima tar-rappurtar 5 bħala importati fl-Unjoni sabiex jinqerdu [5A].

                  6C

                  Tagħmir militari

                  Għall-idrofluworokarburi, l-ammont irrapportat hawn [6C] għandu jkun l-istess ammont bħal dak irrapportat fit-taqsima tar-rappurtar 5 bħala fornuti direttament għall-użu f'tagħmir militari [5D].

                  6D

                  Tagħmir ta' refriġerazzjoni, arja kkundizzjonata u ta' tisħin

                  6E

                  Fluwidi ta' trasferiment tas-sħana oħra

                  6F

                  Produzzjoni ta' ragħwa

                  6G

                  Produzzjoni ta' polioli mħalltin minn qabel

                  6H

                  Protezzjoni min-nar

                  6I

                  Ajrusols — inalaturi b'doża medika

                  Għall-idrofluworokarburi, l-ammont irrapportat hawn [6I] għandu jkun l-istess ammont, jew ogħla minn dak irrapportat fit-taqsima tar-rappurtar 5 bħala fornuti direttament lil impriża li tipproduċi inalaturi b'dożar iffissat għall-kunsinna ta' ingredjenti farmaċewtiċi [5F].

                  6J

                  Ajrusols — użi oħra

                  6K

                  Solventi

                  6L

                  Materja prima

                  Għall-idrofluworokarburi, l-ammont irrapportat hawn [6L] għandu jkun l-istess ammont, jew ogħla minn dak irrapportat fit-taqsima tar-rappurtar 5 bħala użati minn produttur f'applikazzjonijiet ta' materja prima jew fornuti direttament minn produttur jew importatur lil impriżi għall-użu f'applikazzjonijiet ta' materja prima [5B].

                  6M

                  Manifattura ta' semikondutturi

                  Għall-idrofluworokarburi, l-ammont irrapportat hawn [6M] għandu jkun l-istess ammont, jew ogħla minn dak irrapportat fit-taqsima tar-rappurtar 5 bħala fornuti direttament lil impriża li tużahom għal inċiżjoni ta' materjal semikonduttur jew għat-tindif ta' kmamar ta' depożitu ta' fwar tal-kimika fi ħdan is-settur tal-manifattura tas-semikondutturi [5E].

                  6N

                  Manifattura fotovoltajka

                  6O

                  Manifattura elettronika oħra

                  6P

                  Tagħmir ta' kollegament tal-elettriku

                  6Q

                  Aċċeleraturi tal-partiċelli

                  6R

                  Operazzjonijiet ta' pressofunditura tal-manjeżju

                  6S

                  Anestetiki

                  6T

                  Applikazzjoni oħra jew mhux magħrufa

                  Applikazzjoni jew applikazzjonijiet oħrajn għandhom jiġu speċifikati, u għandha tingħata spjegazzjoni mir-relatur dwar applikazzjoni mhux magħrufa.

                  6U

                  Tnixxija matul il-ħażna, it-trasport jew it-trasferiment

                  6V

                  Aġġustamenti fil-kontabilità

                  Fejn dawn il-kwantitajiet jiġu rrappurtati, għandha tiġi pprovduta spjegazzjoni

                     KALKOLI TA' KWANTITAJIET IĠĠENERATI AWTOMATIKAMENT

                  6W

                  It-total tal-kwantitajiet għall-kategoriji għall-applikazzjonijiet

                  6W = 6A + 6B + 6C + 6D + 6E + 6F + 6G + 6H + 6I + 6J + 6K + 6L + 6M + 6N + 6O + 6P + 6Q + 6R + 6S + 6T + 6U + 6V
                  Jekk id-dejta tiġi rapportata kif suppost, imbagħad it-total tal-kwantitajiet għall-kategoriji għall-applikazzjonijiet [6W] se jikkorrispondi għall-kwantità totali kkalkulata fornuta lis-suq tal-Unjoni [6X].

                  6X

                  Kwantità totali fornuta lis-suq tal-Unjoni

                  6X = 1E + 2A – 3B + 4B – 4G + 4K

         Taqsima 7:   Timtela mill-utenti tal-materja prima ta' gassijiet — l-Artikolu 19(3) tar-Regolament (UE) Nru 517/2014 u l-punt 5(a) tal-Anness VII tar-Regolament (UE) Nru 517/2014

      Applikabbli għall-ewwel darba għal rappurtar dwar attivitajiet imwettqa fl-2014 (mhux aktar tard mill-31 ta' Marzu 2015).
      Il-kwantitajiet għandhom jiġu rrappurtati f'tunnellati metriċi bi preċiżjoni sat-tielet pożizzjoni deċimali, separatament għal kull gass elenkat fl-Anness I jew l-Anness II tar-Regolament (UE) Nru 517/2014, jew taħlita li fiha tal-anqas wieħed minn dawk il-gassijiet.
      Il-kwantitajiet effettivament użati bħala materja prima biss għandhom jiġu rrapportati hawnhekk.
      Fejn l-idrofluworokarburi (gassijiet elenkati fit-Taqsima 1 tal-Anness I tar-Regolament (UE) Nru 517/2014, jew taħlita li fiha tal-anqas wieħed minn dawk il-gassijiet) ġew prodotti jew importati mill-impriża li tużahom bħala materja prima, il-kwantitajiet għandhom jiġu rrapportati fit-taqsima 5 ukoll. Fejn l-impriża pproduċiet jew importat dawk il-gassijiet u sussegwentement bigħethom għall-użu bħala materja prima lil impriżi oħra, il-kwantitajiet fornuti għandhom jiġu rrappurtati fit-taqsima tar-rappurtar 5 biss, li tispeċifika l-impriża li tużahom bħala materja prima.

                     INFORMAZZJONI LI GĦANDHA TIĠI RRAPPORTATA

                     KUMMENTI

                  7A

                  L-ammont użat bħala materja prima mill-impriża nnifisha

         Taqsima 8:   Timtela mill-impriżi li jkunu qerdu l-gassijiet — l-Artikolu 19(2) tar-Regolament (UE) Nru 517/2014 u l-punt 4 tal-Anness VII tar-Regolament (UE) Nru 517/2014

      Applikabbli għall-ewwel darba għal rappurtar dwar attivitajiet imwettqa fl-2014 (mhux aktar tard mill-31 ta' Marzu 2015).
      Il-kwantitajiet għandhom jiġu rrappurtati f'tunnellati metriċi bi preċiżjoni sat-tielet pożizzjoni deċimali, separatament għal kull gass fluworurat b'effett ta' serra elenkat fl-Anness I jew l-Anness II tar-Regolament (UE) Nru 517/2014, jew taħlita li fiha tal-anqas wieħed minn dawk il-gassijiet.
      Għandu jiġi rrapurtat it-total tal-kwantitajiet meqruda mill-impriżi stess li jirraportaw. Impriżi li huma produtturi għandhom jirraportaw ukoll dwar il-kwantitajiet tal-produzzjoni tagħhom stess li nqerdu, fit-taqsima tar-rappurtar 1.
      Impriżi li huma importaturi ta' idrofluworokarburi (gassijiet elenkati fit-Taqsima 1 tal-Anness I tar-Regolament (UE) Nru 517/2014, jew taħlita li fiha tal-anqas wieħed minn dawk il-gassijiet) għandhom jirrapportaw il-kwantitajiet tal-importazzjonijiet li ġew meqruda, fit-taqsima tar-rappurtar 5.
      Il-kwantitajiet mibgħuta biex jinqerdu lil impriżi oħra fl-UE ma għandhomx ikunu rrapportati hawnhekk. Il-kwantitajiet esportati biex jinqerdu barra l-UE għandhom jiġu rrappurtati fi 3F.

                     INFORMAZZJONI LI GĦANDHA TIĠI RRAPPORTATA

                     KUMMENTI

                  8A

                  L-ammont meqrud mill-kumpanija li tirraporta bl-użu ta' kombustjoni b'temperatura għolja

                  8B

                  L-ammont meqrud mill-kumpanija li tirraporta bl-użu ta' disoriment termali

                  8C

                  L-ammont meqrud mill-kumpanija li tirraporta bl-użu ta' teknoloġiji oħra

                  It-teknoloġiji ta' qerda li jintużaw għandhom jiġu speċifikati

                     KWANTITAJIET IKKALKULATI AWTOMATIKAMENT

                  8D

                  L-ammont totali meqrud mill-impriża nnifisha

                  8D = 8A + 8B + 8C

                     INFORMAZZJONI LI GĦANDHA TIĠI RRAPPORTATA

                  8E

                  Stokkijiet fl-1 ta' Jannar li għad iridu jinqerdu

                  8F

                  Stokkijiet fil-31 ta' Dicembru maħsuba għall-qerda u li għad iridu jinqerdu

         Taqsima 9:   Timtela mill-produtturi jew l-importaturi li awtorizzaw l-użu tal-kwota ta' idrofluworokarbur lil impriżi li jqiegħdu fis-suq ta' tagħmir ta' refriġerazzjoni, ta' arja kundizzjonata u tagħmir ta' tisħin bil-pompa li jiċċarġja bl-idrofluworokarburi — l-Artikolu 19(1) tar-Regolament (UE) Nru 517/2014 u l-punti 1(e) u 2(c) tal-Anness VII tar-Regolament (EU) Nru 517/2014

      Applikabbli għall-ewwel darba għal rappurtar dwar attivitajiet imwettqa fl-2015 (mhux aktar tard mill-31 ta' Marzu 2016).
      Il-kwantitajiet għandhom jiġu rrappurtati f'tunnellati ta' ekwivalenti ta' CO2 bi preċiżjoni ta' 1 tunnellata ta' ekwivalenti ta' CO2, mingħajr distinzjoni bejn idrofluworokarburi differenti.
      Għandhom jiġu rrapurtati biss l-awtorizzazzjonijiet maħruġa matul is-sena kalendarja li dwaru jkun intbagħat ir-rapport.

                     INFORMAZZJONI LI GĦANDHA TIĠI RRAPPORTATA

                     KUMMENTI

                  9A

                  Il-kwantitajiet soġġetti għal awtorizzazzjonijiet għall-użu ta' kwota mogħtija lill-produtturi jew l-importaturi ta' tagħmir li jiċċarġja minn qabel skont l-Artikolu 18(2) tar-Regolament (UE) Nru 517/2014

                  L-impriża li tirċievi l-awtorizzazzjoni għandha tkun speċifikata.

         Taqsima 10:   Timtela minn impriżi li jkunu rċevew il-kwota tagħhom esklussivament abbażi ta' dikjarazzjoni skont l-Artikolu 16(2) tar-Regolament (UE) Nru 517/2014 u li jkunu awtorizzaw l-użu ta' kwota tal-idrofluworokarburi lill-impriżi li jqiegħdu ta' tagħmir ta' refriġerazzjoni, ta' arja kundizzjonata u tagħmir ta' tisħin bil-pompa li jiċċarġja bl-idrofluworokarburi fis-suq skont it-tieni subparagrafu tal-Artikolu 18(2) tar-Regolament (UE) Nru 517/2014 — l-Artikolu 19(1) tar-Regolament (UE) Nru 517/2014 u l-punti 1(e) u 2(c) tal-Anness VII tar-Regolament (UE) Nru 517/2014

      Applikabbli għall-ewwel darba għal rappurtar dwar attivitajiet imwettqa fl-2015 (mhux aktar tard mill-31 ta' Marzu 2016).
      Il-kwantitajiet għandhom jiġu rrappurtati f'tunnellati metriċi bi preċiżjoni sat-tielet pożizzjoni deċimali, separatament għal kull tal-idrofluworokarbur (gassijiet elenkati fit-Taqsima 1 tal-Anness I tar-Regolament (UE) Nru 517/2014, jew taħlita li fiha tal-anqas wieħed minn dawk il-gassijiet).
      Il-provvisti tal-idrofluworokarburi kollha marbuta mal-awtorizzazzjonijiet maħruġa matul is-sena kalendarja li dwarha jkun intbagħat ir-rapport, kif irrappurtat fit-aqsima 9, għandhom jiġu rrappurtati f'din it-taqsima tar-rappurtar. Din l-informazzjoni hija meħtieġa biex tiġi vverifikata l-konformità mal-Artikolu 18(2) tar-Regolament (UE) Nru 517/2014.

                     INFORMAZZJONI LI GĦANDHA TIĠI RRAPPORTATA

                     KUMMENTI

                  10A

                  L-ammont ta' gass ipprovdut lil impriżi, li ngħataw awtorizzazzjonijiet għat-tqegħid fis-suq ta' tagħmir ta' refriġerazzjoni, ta' arja kundizzjonata u tagħmir ta' tisħin bil-pompa li jiċċarġja bl-idrofluworokarburi.

                  L-impriża jew l-impriżi riċeventi għandhom jiġu speċifikati.
                  Mar-rapport, l-impriżi għandhom jissottomettu prova addizzjonali għal provvisti fiżiċi kollha rrappurtati hawn (eż. fatturi).

         Taqsima 11:   Timtela minn impriżi li qiegħdu fis-suq gassijiet inklużi fi prodotti jew f'tagħmir skont l-Artikolu 19(4) tar-Regolament 517/2014 — l-Artikolu 19(4) tar-Regolament (UE) Nru 517/2014 u l-punt 6 tal-Anness VII tar-Regolament (UE) Nru 517/2014

      Applikabbli għall-ewwel darba għal rappurtar dwar attivitajiet imwettqa fl-2014 (mhux aktar tard mill-31 ta' Marzu 2015).
      Il-kwantitajiet ta' gassijiet fluworurati b'effett ta' serra elenkati fl-Anness I jew l-Anness II tar-Regolament (UE) Nru 517/2014 jew taħlitiet li fihom tal-anqas wieħed minn dawk il-gassijiet li jinsabu fil-prodotti u t-tagħmir għandhom jiġu rrappurtati f'tunnellati metriċi bi preċiżjoni sat-tielet pożizzjoni deċimali, skont il-kategorija. Barra minn hekk għall-kwantità totali ta' gassijiet, għandu jiġi rrapurtat l-għadd ta' unitajiet skont il-kategorija, sakemm ma jkunx iddikjarat mod ieħor.
      Il-produtturi ta' prodotti jew tagħmir manifatturati fl-Unjoni ma għandhomx jirrappurtaw dwar prodotti u tagħmir jekk preċedentement il-gassijiet li jinsabu fihom kienu importati jew prodotti fl-Unjoni. Meta produttur jipproduċi hu stess gassijiet fi kwantitajiet kbar fl-Unjoni għall-użu fl-Unjoni għall-manifattura tal-prodotti u t-tagħmir tiegħu, ir-rappurtar tiegħu dwar il-produzzjoni (it-taqsima tar-rappurtar 1) bl-istess mod tkopri l-ammonti rilevanti tal-gass, għalhekk lanqas dawn l-ammonti ma għandhom jiġu rrappurtati f'din it-taqsima.
      L-importaturi ta' prodotti u tagħmir li fihom gassijiet fluworurati b'effett ta' serra elenkati fl-Anness I jew II tar-Regolament (UE) Nru 517/2014 għandhom jirrapportaw dwar kull importazzjoni li tinkludi gass rilaxxata mid-dwana għaċ-ċirkolazzjoni ħielsa fl-Unjoni. L-importazzjonijiet ta' polioli mħalltin minn qabel, ma għandhomx jiġu rrapportati f'din it-taqsima iżda fit-taqsima 2. Fejn l-idrofluworokarburi (gassijiet elenkati fit-Taqsima 1 tal-Anness I tar-Regolament (UE) Nru 517/2014, jew taħlita li fiha tal-anqas wieħed minn dawk il-gassijiet) jinsabu f'tagħmir importat ta' refriġerazzjoni, ta' arja kundizzjonata jew tagħmir ta' tisħin bil-pompa, u qabel kienu ġew esportati mill-Unjoni, u kienu soġġetti għal-limitazzjoni tal-kwota għat-tqegħid fis-suq ta' idrofluworokarburi, li għandhom jiġu rrappurtati fit-taqsima tar-rappurtar 12 sabiex jagħtu prova ta' konformità mal-Artikolu 14 tar-Regolament (UE) Nru 517/2014.
      Il-kategoriji ta' prodotti jew tagħmir elenkati hawn taħt jinkludu komponenti maħsuba għall-kategoriji speċifiċi tal-prodott jew tagħmir.
      It-terminu “disinn dirett” jirreferi b'mod partikolari għal sistemi li jaħdmu bl-arja għall-arja, bl-ilma għall-arja, bis-salmur għall-arja; it-termini “disinn indirett” jirreferi b'mod partikoalri għal sistemi li jaħdmu bl-arja għall-ilma, bl-ilma għall-ilma, bis-salmura għall-ilma. inklużi l-pompi idroniċi tat-tisħin

                     KWANTITAJIET IKKALKULATI AWTOMATIKAMENT

                     KUMMENTI

                  11A

                  Tagħmir stazzjonarju ta' tkessiħ jew tisħin għall-kumdità

                  11A = 11A1 + 11A2 + 11A3 + 11A4 + 11A5 + 11A6 + 11A7 + 11A8 + 11A9 + 11A10 + 11A11 + 11A12 + 11A13 + 11A14

                     INFORMAZZJONI LI GĦANDHA TIĠI RRAPPORTATA

                  11A1

                  Tagħmir stazzjonarju ta' tkessiħ jew tisħin għall-kumdità, disinn dirett: Unitajiet indipendenti/monoblokk ta' tip mobbli

                  11A2

                  Tagħmir stazzjonarju ta' tkessiħ jew tisħin għall-kumdità, disinn dirett: unitajiet indipendenti/monoblokk tat-tip ta' fuq il-bejt

                  11A3

                  Tagħmir stazzjonarju ta' tkessiħ jew tisħin għall-kumdità, disinn dirett: unitajiet indipendenti/monoblokk tat-tip ieħor

                  Għandhom jiġu speċifikati t-tip jew tipi ta' tagħmir.

                  11A4

                  Tagħmir stazzjonarju ta' tkessiħ jew tisħin għall-kumdità, disinn dirett: unitajiet b' monosplit ċċarġjati bi 3 kilogrammi jew aktar ta' refriġerant

                  11A5

                  Tagħmir stazzjonarju ta' tkessiħ jew tisħin għall-kumdità, disinn dirett: unitajiet b' monosplit ċċarġjati b' inqas minn 3 kilogrammi ta' refriġerant

                  11A6

                  Tagħmir stazzjonarju ta' tkessiħ jew tisħin għall-kumdità, disinn dirett: unitajiet b'multiplit

                  11A7

                  Tagħmir stazzjonarju ta' tkessiħ jew tisħin għall-kumdità, disinn indirett: unitajiet indipendenti/monoblokk għal użu domestiku

                  11A8

                  Tagħmir stazzjonarju ta' tkessiħ jew tisħin għall-kumdità, disinn indirett: unitajiet indipendenti/monoblokk għal użu kummerċjali jew industrijali

                  11A9

                  Tagħmir stazzjonarju ta' tkessiħ jew tisħin għall-kumdità, disinn indirett: unitajiet indipendenti/monoblokk għal użu ieħor

                  Għandhom jiġu speċifikati l-użu jew l-użi intenzjonati.

                  11A10

                  Tagħmir stazzjonarju ta' tkessiħ jew tisħin għall-kumdità, disinn indirett: unitajiet bi split għal użu domestiku

                  11A11

                  Tagħmir stazzjonarju ta' tkessiħ jew tisħin għall-kumdità, disinn indirett: unitajiet bi split għal użu kummerċjali jew industrijali

                  11A12

                  Tagħmir stazzjonarju ta' tkessiħ jew tisħin għall-kumdità, disinn indirett: unitajiet bi split għal użu ieħor

                  Għandhom jiġu speċifikati l-użu jew l-użi intenzjonati.

                  11A13

                  Tagħmir stazzjonarju ta' tkessiħ jew tisħin għall-kumdità, kemm dirett u kemm indirett: unitajiet indipendenti/monoblokk

                  11A14

                  Tagħmir stazzjonarju ta' tkessiħ jew tisħin għall-kumdità, kemm dirett u kemm indirett: unitajiet bi split

                     KWANTITAJIET IKKALKULATI AWTOMATIKAMENT

                  11B

                  Tagħmir stazzjonarju ta' refriġerazzjoni

                  11B = 11B1 + 11B2 + 11B3 + 11B4 + 11B5 + 11B6 + 11B7 + 11B8 + 11B9 + 11B10 + 11B11 + 11B12 + 11B13 + 11B14

                     INFORMAZZJONI LI GĦANDHA TIĠI RRAPPORTATA

                  11B1

                  Tagħmir stazzjonarju ta' refriġerazzjoni, disinn dirett: unitajiet indipendenti/monoblokk għal użu domestiku

                  11B2

                  Tagħmir stazzjonarju ta' refriġerazzjoni, disinn dirett: unitajiet indipendenti/monoblokk għal użu kummerċjali jew industrijali

                  11B3

                  Tagħmir stazzjonarju ta' refriġerazzjoni, disinn dirett: unitajiet indipendenti/monoblokk għal użu ieħor

                  Għandhom jiġu speċifikati l-użu jew l-użi intenzjonati.

                  11B4

                  Tagħmir stazzjonarju ta' refriġerazzjoni, disinn dirett: unitajiet bi split għal użu kummerċjali jew industrijali

                  11B5

                  Tagħmir stazzjonarju ta' refriġerazzjoni, disinn dirett: unitajiet bi split għal użu ieħor

                  Għandhom jiġu speċifikati l-użu jew l-użi intenzjonati.

                  11B6

                  Tagħmir stazzjonarju ta' refriġerazzjoni, disinn indirett: unitajiet indipendenti/monoblokk għal użu kummerċjali jew industrijali

                  11B7

                  Tagħmir stazzjonarju ta' refriġerazzjoni, disinn indirett: unitajiet indipendenti/monoblokk għal użu ieħor

                  Għandhom jiġu speċifikati l-użu jew l-użi intenzjonati.

                  11B8

                  Tagħmir stazzjonarju ta' refriġerazzjoni, disinn indirett: unitajiet bi split għal użu kummerċjali jew industrijali

                  11B9

                  Tagħmir stazzjonarju ta' refriġerazzjoni, disinn indirett: unitajiet bi split għal użu ieħor

                  Għandhom jiġu speċifikati l-użu jew l-użi intenzjonati.

                  11B10

                  Tagħmir stazzjonarju ta' refriġerazzjoni, kemm dirett u kemm indirett: unitajiet indipendenti/monoblokk

                  11B11

                  Tagħmir stazzjonarju ta' refriġerazzjoni, kemm dirett u kemm indirett: unitajiet bi split

                  11B12

                  Tagħmir stazzjonarju ta' tkessiħ jew tisħin bi proċess, disinn dirett:

                  11B13

                  Tagħmir stazzjonarju ta' tkessiħ jew tisħin bi proċess, disinn indirett:

                  11B14

                  Tagħmir stazzjonarju ta' tkessiħ jew tisħin bi proċess, disinn dirett kif ukoll indirett

                  11C

                  magni tat-tnixxif tal-ħwejjeġ bil-pompa tas-sħana

                     KWANTITAJIET IKKALKULATI AWTOMATIKAMENT

                  11D

                  Kundizzjonament tal-arja/tisħin stazzjonarju inklużi pompi tat-tisħin kif ukoll tagħmir tar-refriġerazzjoni (HACR) għal kwalunkwe skop ieħor

                  11D = 11D1 + 11D2 + 11D3

                     INFORMAZZJONI LI GĦANDHA TIĠI RRAPPORTATA

                  11D1

                  Tagħmir stazzjonarju HACR għal kwalunkwe skop ieħor, disinn dirett

                  Għandhom jiġu speċifikati t-tip jew tipi u l-iskop jew l-iskopijiet tat-tagħmir.

                  11D2

                  Tagħmir stazzjonarju HACR għal kwalunkwe skop ieħor, disinn indirett

                  Għandhom jiġu speċifikati t-tip jew tipi u l-iskop jew l-iskopijiet tat-tagħmir.

                  11D3

                  Tagħmir stazzjonarju HACR għal kwalunkwe skop ieħor, disinn dirett kif ukoll indirett

                  Għandhom jiġu speċifikati t-tip jew tipi u l-iskop jew l-iskopijiet tat-tagħmir.

                     KWANTITAJIET IKKALKULATI AWTOMATIKAMENT

                  11E

                  Tagħmir ta' refriġerazzjoni mobbli

                  11E = 11E1 + 11E2 + 11E3 + 11E4

                     INFORMAZZJONI LI GĦANDHA TIĠI RRAPPORTATA

                  11E1

                  Tagħmir ta' refriġerazzjoni mobbli għal vetturi ħfief b'refriġerazzjoni (eż. vannijiet)

                  11E2

                  Tagħmir ta' refriġerazzjoni mobbli għal vetturi heavy-duty b'refriġerazzjoni (inklużi trakkijiet u trejlers)

                  11E3

                  Tagħmir ta' refriġerazzjoni mobbli għal bastimenti b'refriġerazzjoni

                  11E4

                  Kwalunkwe tip ieħor ta' tagħmir ta' refriġerazzjoni mobbli

                  Għandhom jiġu speċifikati t-tip jew tipi ta' tagħmir.

                     KWANTITAJIET IKKALKULATI AWTOMATIKAMENT

                  11F

                  Tagħmir tal-arja kundizzjonata mobbli

                  11F = 11F1 + 11F2 + 11F3 + 11F4 + 11F5 + 11F6 + 11F7 + 11F8 + 11F9

                     INFORMAZZJONI LI GĦANDHA TIĠI RRAPPORTATA

                  11F1

                  Tagħmir tal-arja kundizzjonata mobbli għal karozzi tal-passiġġieri

                  11F2

                  Tagħmir tal-arja kundizzjonata mobbli għal karozzi tal-linja

                  11F3

                  Tagħmir tal-arja kundizzjonata mobbli għal vannijiet (vetturi ħfief)

                  11F4

                  Tagħmir tal-arja kundizzjonata mobbli għal trakkijiet u trejlers (vetturi heavy-duty)

                  11F5

                  Tagħmir tal-arja kundizzjonata mobbli għal vetturi u makkinarju agrikolu, tal-forestrija u tal-kostruzzjoni

                  11F6

                  Tagħmir tal-arja kundizzjonata mobbli għal karozzi ferrovjarji

                  11F7

                  Tagħmir tal-arja kundizzjonata mobbli għal bastimenti

                  11F8

                  Tagħmir tal-arja kundizzjonata mobbli għal inġenji tal-ajru u ħelikopters

                  11F9

                  Kwalunkwe tip ieħor ta' tagħmir tal-arja kundizzjonata mobbli

                  Għandhom jiġu speċifikati t-tip jew tipi ta' tagħmir.

                     VALUR IKKALKULAT AWTOMATIKAMENT

                     11G

                     Total ta' tagħmir ta' tkessiħ, ta' arja kundizzjonata jew tagħmir ta' tisħin bil-pompa

                     11G = 11A + 11B + 11C + 11D + 11E + 11F

                  11H

                  Prodotti tal-fowm

                  11H = 11H1 + 11H2 + 11H3 + 11H4

                     INFORMAZZJONI LI GĦANDHA TIĠI RRAPPORTATA

                  11H1

                  Bordijiet insulati fil-polisterin estruż (XPS)

                  Il-kwantitajiet tal-bordijiet XPS għandhom jiġu rrapportati f'unitajiet ta' metri kubi (maġenb il-kwantitajiet ta' gassijiet fluworurati inklużi f'unitajiet ta' tunnellati metriċi)

                  11H2

                  Bordijiet insulati tal-poliuretan (PU)

                  Il-kwantitajiet tal-bordijiet PU għandhom jiġu rrapportati f'unitajiet ta' metri kubi (maġenb il-kwantitajiet ta' gassijiet fluworurati inklużi f'unitajiet ta' tunnellati metriċi)

                  11H3

                  Fowm b'komponent uniku (OCF)

                  L-unità ta' kejl tista' tkun unitajiet ta' kontenituri ta' OCF (maġenb il-kwantitajiet ta' gassijiet fluworurati inklużi f'unitajiet ta' tunnellati metriċi)

                  11H4

                  Prodotti ta' fowm oħra

                  Għandhom jiġu speċifikati l-kategoriji tal-prodott.
                  L-importazzjonijiet ta' polioli mħalltin minn qabel (eż. f'sistemi jew kontenituri ta' fowm) ma għandhomx jiġu rrapportati hawn iżda pjuttost fit-taqsima 2.
                  Il-kwantitajiet tal-prodotti tal-fowm għandhom jiġu rrapportati f'unitajiet ta' metri kubi, jew tunnellati kubi, jew unitajiet tal-prodott jew tat-tagħmir (maġenb il-kwantitajiet ta' gassijiet fluworurati inklużi f'unitajiet ta' tunnellati metriċi)

                  11I

                  Tagħmir għall-protezzjoni min-nirien (inklużi s-sistemi inkorporati fil-vetturi)

                  11J

                  Ajrusols mediċi jew farmaċewtiċi

                  11K

                  Ajrusols mhux mediċi

                  11L

                  Tagħmir mediku (mingħajr ajrusols)

                  11M

                  Tagħmir ta' kollegament għat-trażmissjoni u d-distribuzzjoni tal-elettriku

                  11N

                  Tagħmir ta' trażmissjoni u distribuzzjoni tal-elettriku ieħor

                  11O

                  Aċċeleraturi tal-partiċelli

                  11P

                  Prodotti u tagħmir oħrajn li fihom gassijiet elenkati fl-Anness I jew l-Anness II tar-Regolament (UE) Nru 517/2014

                  Għandhom jiġu speċifikati l-kategoriji tal-prodott jew tat-tagħmir.
                  L-unità tal-kejl tista' tkun volum, piż jew unitajiet ta' prodott/tagħmir.
                  (maġenb il-kwantitajiet ta' gassijiet fluworurati inklużi f'unitajiet ta' tunnellati metriċi)

                     KWANTITAJIET IKKALKULATI AWTOMATIKAMENT

                  11Q

                  Total ta' prodotti u tagħmir ieħor li fihom gassijiet fluworurati elenkati fl-Anness I jew l-Anness II tar-Regolament (UE) Nru 517/2014

                  11Q = 11G + 11H + 11I + 11J + 11K + 11L + 11M + 11N + 11O + 11P

         Taqsima 12:   Timtela mill-importaturi ta' tagħmir ta' refriġerazzjoni, ta' arja kundizzjonata jew tagħmir ta' tisħin bil-pompa li jiċċarġja bl-idrofluworokarburi, fejn l-idrofluworokarburi li jinsabu fit-tagħmir importat preċedentement kienu esportati mill-Unjoni u akkwistati minn manifatturi ta' tagħmir direttament minn impriża li tesporta, u kienu soġġetti għal limitazzjoni tal-kwoti għat-tqegħid ta' idrofluworokarburi fis-suq tal-Unjoni — l-Artikolu 19(5) tar-Regolament (UE) Nru 517/2014 u l-punt 6 tal-Anness VII tar-Regolament (UE) Nru 517/2014

      Applikabbli għall-ewwel darba għal rappurtar dwar attivitajiet imwettqa fl-2017 (mhux aktar tard mill-31 ta' Marzu 2018).
      Il-kwantitajiet għandhom jiġu rrappurtati f'tunnellati metriċi bi preċiżjoni sat-tielet pożizzjoni deċimali, separatament għal kull tal-idrofluworokarbur (gassijiet elenkati fit-Taqsima 1 tal-Anness I tar-Regolament (UE) Nru 517/2014, jew taħlita li fiha tal-anqas wieħed minn dawk il-gassijiet).

                     INFORMAZZJONI LI GĦANDHA TIĠI RRAPPORTATA

                     KUMMENTI

                  12A

                  L-ammont ta' idrofluworokarburi ċċarġjati f'dan it-tagħmir importat li għalih l-idrofluworokarburi qabel kienu ġew esportati mill-Unjoni u li kienu ġew soġġetti għal limitazzjoni tal-kwoti għat-tqegħid tal-idrofluworokarburi fis-suq tal-Unjoni

                  Għandhom jiġu speċifikati l-impriża jew l-impriżi li jesportaw l-HFCs għas-sena jew snin tal-esportazzjoni.

         Taqsima 13:   Timtela mill-importaturi ta' tagħmir ta' refriġerazzjoni, ta' arja kundizzjonata jew tagħmir ta' tisħin bil-pompa li jiċċarġja bl-idrofluworokarburi, fejn l-idrofluworokarburi li jinsabu fit-tagħmir huma kkunsidrati fis-sistema tal-kwoti permezz tal-użu ta' awtorizzazzjonijiet — l-Artikolu 19(5) tar-Regolament (UE) Nru 517/2014 u l-punt 6 tal-Anness VII tar-Regolament (UE) Nru 517/2014.

      Applikabbli għall-ewwel darba għal rappurtar dwar attivitajiet imwettqa fl-2017 (mhux aktar tard mill-31 ta' Marzu 2018).
      Il-kwantitajiet għandhom jiġu rrappurtati f'tunnellati ta' ekwivalenti ta' CO2 bi preċiżjoni ta' 1 tunnellata ta' ekwivalenti ta' CO2, mingħajr distinzjoni bejn idrofluworokarburi differenti (gassijiet elenkati fit-Taqsima 1 tal-Anness I tar-Regolament (UE) Nru 517/2014, jew taħlita li fiha tal-anqas wieħed minn dawk il-gassijiet).
      L-impriżi għandhom jirrappurtaw dwar l-awtorizzazzjonijiet kollha li jirċievu għall-użu tal-kwoti ta' idrofluworokarburi li jkopru t-tqegħid fis-suq ta' idrofluworokarburi li jkunu jinsabu f'tagħmir ta' refriġerazzjoni, ta' arja kundizzjonata jew tagħmir ta' tisħin bil-pompa matul is-sena kalendarja li dwarha jkun intbagħat ir-rapport.

                     INFORMAZZJONI LI GĦANDHA TIĠI RRAPPORTATA

                     NOTI

                  13A

                  Il-kwantitajiet soġġetti għal awtorizzazzjonijiet għall-użu tal-kwoti ta' idrofluworokarburi riċevuti skont l-Artikolu 18(2) tar-Regolament (UE) Nru 517/2014

                  Għandhom jiġu speċifikati l-impriża jew l-impriżi li jagħtu awtorizzazzjoni u s-sena meta ngħatat l-awtorizzazzjoni.


title: Regolament ta' Implimentazzjoni tal-Kummissjoni (UE) 2017/408 tat-8 ta' Marzu 2017 li japprova s-sustanza attiva ta' riskju baxx l-iżolat Ħafif VC1 tal-Virus tal-Mużajk tal-Pepino b'konformità mar-Regolament (KE) Nru 1107/2009 tal-Parlament Ewropew u tal-Kunsill dwar it-tqegħid fis-suq ta' prodotti għall-protezzjoni tal-pjanti, u li jemenda l-Anness tar-Regolament ta' Implimentazzjoni tal-Kummissjoni (UE) Nru 540/2011 (Test b'rilevanza għaż-ŻEE. )

text:
                  9.3.2017

                  MT

                  Il-Ġurnal Uffiċjali tal-Unjoni Ewropea

                  L 63/91

            REGOLAMENT TA' IMPLIMENTAZZJONI TAL-KUMMISSJONI (UE) 2017/408
      tat-8 ta' Marzu 2017
      li japprova s-sustanza attiva ta' riskju baxx l-iżolat Ħafif VC1 tal-Virus tal-Mużajk tal-Pepino b'konformità mar-Regolament (KE) Nru 1107/2009 tal-Parlament Ewropew u tal-Kunsill dwar it-tqegħid fis-suq ta' prodotti għall-protezzjoni tal-pjanti, u li jemenda l-Anness tar-Regolament ta' Implimentazzjoni tal-Kummissjoni (UE) Nru 540/2011
      (Test b'rilevanza għaż-ŻEE)
      IL-KUMMISSJONI EWROPEA,
      Wara li kkunsidrat it-Trattat dwar il-Funzjonament tal-Unjoni Ewropea,
      Wara li kkunsidrat ir-Regolament (KE) Nru 1107/2009 tal-Parlament Ewropew u tal-Kunsill tal-21 ta' Ottubru 2009 dwar it-tqegħid fis-suq ta' prodotti għall-protezzjoni tal-pjanti u li jħassar id-Direttivi tal-Kunsill 79/117/KEE u 91/414/KEE (1), u b'mod partikolari l-Artikolu 22(1) flimkien mal-Artikolu 13(2) tiegħu,
      Billi:

                  (1)

                  B'konformità mal-Artikolu 7(1) tar-Regolament (KE) Nru 1107/2009, fit-2 ta' Diċembru 2013 in-Netherlands irċevew applikazzjoni mingħand Valto BV għall-approvazzjoni tas-sustanza attiva l-iżolat Ħafif VC1 tal-Virus tal-Mużajk tal-Pepino. B'konformità mal-Artikolu 9(3) ta' dak ir-Regolament, fit-30 ta' Ġunju 2014 in-Netherlands, bħala l-Istat Membru relatur, għarrfu lill-applikant, lill-Istati Membri l-oħrajn, lill-Kummissjoni u lill-Awtorità Ewropea dwar is-Sigurtà fl-Ikel (minn hawn 'il quddiem imsejħa “l-Awtorità”) bl-ammissibbiltà tal-applikazzjoni.

                  (2)

                  Fl-10 ta' Novembru 2015, l-Istat Membru relatur ippreżenta abbozz tar-rapport ta' valutazzjoni lill-Kummissjoni u bagħat kopja tiegħu lill-Awtorità, u fih ivvaluta jekk jistax jiġi mistenni li dik is-sustanza attiva tissodisfa l-kriterji għall-approvazzjoni stipulati fl-Artikolu 4 tar-Regolament (KE) Nru 1107/2009 jew le.

                  (3)

                  L-Awtorità kkonformat mal-Artikolu 12(1) tar-Regolament (KE) Nru 1107/2009. B'konformità mal-Artikolu 12(3) tar-Regolament (KE) Nru 1107/2009, l-Awtorità talbet li l-applikant jipprovdi informazzjoni addizzjonali lill-Istati Membri, lill-Kummissjoni u lill-Awtorità. Il-valutazzjoni tal-informazzjoni addizzjonali mill-Istat Membru relatur ġiet ippreżentata lill-Awtorità fil-format ta' abbozz aġġornat tar-rapport ta' valutazzjoni fit-8 ta' Settembru 2016.

                  (4)

                  Fit-18 ta' Novembru 2016 l-Awtorità kkomunikat il-konklużjoni (2) tagħha lill-applikant, lill-Istati Membri u lill-Kummissjoni dwar jekk is-sustanza attiva l-iżolat Ħafif VC1 tal-Virus tal-Mużajk tal-Pepino hix mistennija tissodisfa l-kriterji tal-approvazzjoni stipulati fl-Artikolu 4 tar-Regolament (KE) Nru 1107/2009. L-Awtorità għamlet il-konklużjonijiet tagħha disponibbli għall-pubbliku.

                  (5)

                  Fis-6 ta' Diċembru 2016, il-Kummissjoni ppreżentat ir-rapport ta' rieżami għall-iżolat Ħafif VC1 tal-Virus tal-Mużajk tal-Pepino u abbozz ta' Regolament li jistipula l-approvazzjoni tal-iżolat Ħafif VC1 tal-Virus tal-Mużajk tal-Pepino, lill-Kumitat Permanenti dwar il-Pjanti, l-Annimali, l-Ikel u l-Għalf.

                  (6)

                  L-applikant ingħata l-opportunità li jippreżenta l-kummenti tiegħu dwar ir-rapport ta' rieżami.

                  (7)

                  Ġie stabbilit li l-kriterji tal-approvazzjoni stipulati fl-Artikolu 4 tar-Regolament (KE) Nru 1107/2009 huma ssodisfati fir-rigward ta' użu rappreżentattiv wieħed jew aktar ta' mill-inqas prodott għall-protezzjoni tal-pjanti wieħed li fih is-sustanza attiva, u b'mod partikolari l-użi li ġew eżaminati u spjegati fir-rapport ta' rieżami. Għaldaqstant, qed jitqies li ġew issodisfati dawk il-kriterji għall-approvazzjoni. Għalhekk jixraq li l-iżolat Ħafif VC1 tal-Virus tal-Mużajk tal-Pepino jiġi approvat.

                  (8)

                  Madankollu, b'konformità mal-Artikolu 13(2) tar-Regolament (KE) Nru 1107/2009, flimkien mal-Artikolu 6 tiegħu, u fid-dawl tal-għarfien xjentifiku u tekniku attwali, jeħtieġ li jiġu inklużi ċerti kundizzjonijiet u restrizzjonijiet.

                  (9)

                  Skont l-Artikolu 22 tar-Regolament (KE) Nru 1107/2009, il-Kummissjoni tqis ukoll li s-sustanza l-iżolat Ħafif VC1 tal-Virus tal-Mużajk tal-Pepino hija sustanza attiva ta' riskju baxx. L-iżolat Ħafif VC1 tal-Virus tal-Mużajk tal-Pepino mhux sustanza ta' tħassib u jissodisfa l-kundizzjonijiet stabbiliti fil-punt 5 tal-Anness II tar-Regolament (KE) Nru 1107/2009. L-iżolat Ħafif VC1 tal-Virus tal-Mużajk tal-Pepino huwa razza tal-virus tal-pjanti li jokkorri b'mod naturali. Il-virus tal-pjanti ma jirreplikax barra miċ-ċelluli tal-pjanti, ma għandux struttura ċellulari u ma jipproduċix metaboliti. Mhuwiex patoġeniku għall-bnedmin jew għall-annimali. L-esponiment addizzjonali tal-bniedem, tal-annimali u tal-ambjent bl-użi approvati skont ir-Regolament (KE) Nru 1107/2009 huwa mistenni li jkun negliġibbli meta mqabbel mal-esponiment naturali.

                  (10)

                  Għaldaqstant jixraq li l-iżolat Ħafif VC1 tal-Virus tal-Mużajk tal-Pepino jiġi approvat bħala sustanza ta' riskju baxx. B'konformità mal-Artikolu 13(4) tar-Regolament (KE) Nru 1107/2009, l-Anness tar-Regolament ta' Implimentazzjoni tal-Kummissjoni (UE) Nru 540/2011 (3) jenħtieġ li jiġi emendat skont dan.

                  (11)

                  Il-miżuri stipulati f'dan ir-Regolament huma konformi mal-opinjoni tal-Kumitat Permanenti dwar il-Pjanti, l-Annimali, l-Ikel u l-Għalf,

            ADOTTAT DAN IR-REGOLAMENT:
      Artikolu 1
      Approvazzjoni tas-sustanza attiva
      Is-sustanza attiva l-iżolat Ħafif VC1 tal-Virus tal-Mużajk tal-Pepino, kif speċifikat fl-Anness I, hija approvata skont il-kundizzjonijiet stabbiliti f'dak l-Anness.
      Artikolu 2
      Emendi għar-Regolament ta' Implimentazzjoni (UE) Nru 540/2011
      L-Anness tar-Regolament ta' Implimentazzjoni tal-Kummissjoni (UE) Nru 540/2011 huwa emendat b'konformità mal-Anness II ta' dan ir-Regolament.
      Artikolu 3
      Dħul fis-seħħ
      Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.

         Dan ir-Regolament għandu jorbot fl-intier tiegħu u japplika direttament fl-Istati Membri kollha.
         Magħmul fi Brussell, it-8 ta' Marzu 2017.

               Għall-Kummissjoni

               Il-President

            Jean-Claude JUNCKER

         (1)  ĠU L 309, 24.11.2009, p. 1.

         (2)  EFSA (l-Awtorità Ewropea dwar is-Sigurtà fl-Ikel), 2017. Conclusion on the peer review of the pesticide risk assessment of the active substance Mild Pepino mosaic virus isolate VC1. (Konklużjoni dwar l-evalwazzjoni bejn il-pari tal-valutazzjoni tar-riskju tal-pestiċidi tas-sustanza attiva l-iżolat Ħafif VC1 tal-Virus tal-Mużajk tal-Pepino.) EFSA Journal 2017;15(1):4651 [16 pp.]. doi: 10.2903/j.efsa.2017.4651.

         (3)  Ir-Regolament ta' Implimentazzjoni tal-Kummissjoni (UE) Nru 540/2011 tal-25 ta' Mejju 2011 li jimplimenta r-Regolament (KE) Nru 1107/2009 tal-Parlament Ewropew u tal-Kunsill f'dak li għandu x'jaqsam mal-lista ta' sustanzi attivi approvati (ĠU L 153, 11.6.2011, p. 1).

         ANNESS I

                     Isem Komuni, Numri ta' Identifikazzjoni

                     Isem tal-IUPAC

                     Purità (1)

                     Data tal-approvazzjoni

                     Skadenza tal-approvazzjoni

                     Dispożizzjonijiet speċifiċi

                     L-iżolat Ħafif VC1 tal-Virus tal-Mużajk tal-Pepino
                     In-numru ta' referenza DSM 26973 fil-Kollezzjoni Ġermaniża ta' Mikroorganiżmi u Kulturi Ċellulari (DSMZ)

                     Mhux applikabbli

                     Nikotina < 0,1 mg/L

                     Id-29 ta' Marzu 2017

                     Id-29 ta' Marzu 2032

                     Jista' jkun awtorizzat biss l-użu fis-serer.
                     Għall-implimentazzjoni tal-prinċipji uniformi kif imsemmija fl-Artikolu 29(6) tar-Regolament (KE) Nru 1107/2009, għandhom jitqiesu l-konklużjonijiet tar-rapport ta' rieżami dwar l-iżolat Ħafif VC1 tal-Virus tal-Mużajk tal-Pepino, u b'mod partikolari l-Appendiċijiet I u II tiegħu.
                     F'din il-valutazzjoni ġenerali l-Istati Membri għandhom joqogħdu partikolarment attenti għall-protezzjoni tal-operaturi u tal-ħaddiema, u jqisu li l-iżolat Ħafif VC1 tal-Virus tal-Mużajk tal-Pepino għandu jitqies, bħal kull mikroorganiżmu, bħala sensitizzatur potenzjali. Meta jkun xieraq, il-kundizzjonijiet tal-użu għandhom jinkludu miżuri ta' mitigazzjoni tar-riskju.
                     Il-produttur għandu jiżgura li jinżammu strettament il-kundizzjonijiet ambjentali u li ssir analiżi tal-kontroll tal-kwalità matul il-proċess tal-manifattura.

            (1)  Aktar dettalji dwar l-identità u l-ispeċifikazzjoni tas-sustanza attiva huma pprovduti fir-rapport ta' rieżami.

         ANNESS II
         Fil-Parti D tal-Anness tar-Regolament ta' Implimentazzjoni (UE) Nru 540/2011, tiżdied l-entrata li ġejja:

                        Isem Komuni, Numri ta' Identifikazzjoni

                        Isem tal-IUPAC

                        Purità (*1)

                        Data tal-approvazzjoni

                        Skadenza tal-approvazzjoni

                        Dispożizzjonijiet speċifiċi

                        “8

                        L-iżolat Ħafif VC1 tal-Virus tal-Mużajk tal-Pepino
                        In-numru ta' referenza DSM 26973 fil-Kollezzjoni Ġermaniża ta' Mikroorganiżmi u Kulturi Ċellulari (DSMZ)

                        Mhux applikabbli

                        Nikotina < 0,1 mg/L

                        Id-29 ta' Marzu 2017

                        Id-29 ta' Marzu 2032

                        Jista' jkun awtorizzat biss l-użu fis-serer.
                        Għall-implimentazzjoni tal-prinċipji uniformi kif imsemmija fl-Artikolu 29(6) tar-Regolament (KE) Nru 1107/2009, għandhom jitqiesu l-konklużjonijiet tar-rapport ta' rieżami dwar l-iżolat Ħafif VC1 tal-Virus tal-Mużajk tal-Pepino, u b'mod partikolari l-Appendiċijiet I u II tiegħu.
                        F'din il-valutazzjoni ġenerali l-Istati Membri għandhom joqogħdu partikolarment attenti għall-protezzjoni tal-operaturi u tal-ħaddiema, u jqisu li l-iżolat Ħafif VC1 tal-Virus tal-Mużajk tal-Pepino għandu jitqies, bħal kull mikroorganiżmu, bħala sensitizzatur potenzjali. Meta jkun xieraq, il-kundizzjonijiet tal-użu għandhom jinkludu miżuri ta' mitigazzjoni tar-riskju.
                        Il-produttur għandu jiżgura li jinżammu strettament il-kundizzjonijiet ambjentali u li ssir analiżi tal-kontroll tal-kwalità matul il-proċess tal-manifattura.”

            (*1)  Aktar dettalji dwar l-identità u l-ispeċifikazzjoni tas-sustanza attiva huma pprovduti fir-rapport ta' rieżami.


title: Regolament ta' Implimentazzjoni tal-Kummissjoni (UE) 2017/397 tas-7 ta' Marzu 2017 li jistabbilixxi l-valuri standard tal-importazzjoni għad-determinazzjoni tal-prezz ta' dħul ta' ċertu frott u ħxejjex

text:
               8.3.2017

               MT

               Il-Ġurnal Uffiċjali tal-Unjoni Ewropea

               L 60/32

         REGOLAMENT TA' IMPLIMENTAZZJONI TAL-KUMMISSJONI (UE) 2017/397
   tas-7 ta' Marzu 2017
   li jistabbilixxi l-valuri standard tal-importazzjoni għad-determinazzjoni tal-prezz ta' dħul ta' ċertu frott u ħxejjex
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament (UE) Nru 1308/2013 tal-Parlament Ewropew u tal-Kunsill tas-17 ta' Diċembru 2013 li jistabbilixxi organizzazzjoni komuni tas-swieq fi prodotti agrikoli u li jħassar ir-Regolamenti tal-Kunsill (KEE) Nru 922/72, (KEE) Nru 234/79, (KE) Nru 1037/2001 u (KE) Nru 1234/2007 (1),
   Wara li kkunsidrat ir-Regolament ta' Implimentazzjoni (UE) Nru 543/2011 tas-7 ta' Ġunju 2011 li jippreskrivi regoli dettaljati dwar l-applikazzjoni tar-Regolament tal-Kunsill (KE) Nru 1234/2007 fir-rigward tas-setturi tal-frott u l-ħxejjex u tal-frott u l-ħxejjex ipproċessati (2) u b'mod partikolari l-Artikolu 136(1) tiegħu,
   Billi:

               (1)

               Ir-Regolament ta' Implimentazzjoni (UE) Nru 543/2011 jistipula, skont ir-riżultat tan-negozjati kummerċjali multilaterali taċ-Ċiklu tal-Urugwaj, il-kriterji li bihom il-Kummissjoni tiffissa l-valuri standard għall-importazzjonijiet minn pajjiżi terzi, għall-prodotti u għall-perjodi stipulati fl-Anness XVI, il-Parti A tiegħu.

               (2)

               Il-valur standard tal-importazzjoni huwa kkalkulat kull ġurnata tax-xogħol skont l-Artikolu 136(1) tar-Regolament ta' Implimentazzjoni (UE) Nru 543/2011, billi jqis id-dejta varjabbli ta' kuljum. Għalhekk dan ir-Regolament għandu jidħol fis-seħħ fil-jum tal-pubblikazzjoni tiegħu f'Il-Ġurnal Uffiċjali tal-Unjoni Ewropea.

         ADOTTAT DAN IR-REGOLAMENT:
   Artikolu 1
   Il-valuri standard tal-importazzjoni msemmija fl-Artikolu 136 tar-Regolament ta' Implimentazzjoni (UE) Nru 543/2011 huma stipulati fl-Anness għal dan ir-Regolament.
   Artikolu 2
   Dan ir-Regolament għandu jidħol fis-seħħ fil-jum tal-pubblikazzjoni tiegħu f'Il-Ġurnal Uffiċjali tal-Unjoni Ewropea.

      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, is-7 ta' Marzu 2017.

            Għall-Kummissjoni,

            F'isem il-President,

         Jerzy PLEWA

            Direttur Ġenerali

            Direttorat Ġenerali għall-Agrikoltura u l-Iżvilupp Rurali

      (1)  ĠU L 347, 20.12.2013, p. 671.

      (2)  ĠU L 157, 15.6.2011, p. 1.

      ANNESS

         Il-valuri standard tal-importazzjoni għad-determinazzjoni tal-prezz ta' dħul ta' ċertu frott u ħxejjex

                  (EUR/100 kg)

                  Kodiċi tan-NM

                  Kodiċi tal-pajjiż terz (1)

                  Valur standard tal-importazzjoni

                  0702 00 00

                  EG

                  235,2

                  IL

                  243,7

                  MA

                  97,0

                  TR

                  94,6

                  ZZ

                  167,6

                  0707 00 05

                  MA

                  80,2

                  TR

                  184,6

                  ZZ

                  132,4

                  0709 91 00

                  EG

                  97,7

                  ZZ

                  97,7

                  0709 93 10

                  MA

                  48,3

                  TR

                  153,2

                  ZZ

                  100,8

                  0805 10 22 , 0805 10 24 , 0805 10 28

                  EG

                  50,6

                  IL

                  80,7

                  MA

                  44,2

                  TN

                  56,9

                  TR

                  72,8

                  ZZ

                  61,0

                  0805 50 10

                  EG

                  74,7

                  TR

                  71,3

                  ZZ

                  73,0

                  0808 10 80

                  CN

                  135,3

                  US

                  128,5

                  ZZ

                  131,9

                  0808 30 90

                  CL

                  93,5

                  CN

                  77,6

                  ZA

                  113,7

                  ZZ

                  94,9

         (1)  In-nomenklatura tal-pajjiżi stabbilita bir-Regolament tal-Kummissjoni (UE) Nru 1106/2012 tas-27 ta' Novembru 2012 li jimplimenta r-Regolament (KE) Nru 471/2009 tal-Parlament Ewropew u tal-Kunsill dwar statistika Komunitarja relatata mal-kummerċ estern ma' pajjiżi li mhumiex membri, fir-rigward tal-aġġornament tan-nomenklatura tal-pajjiżi u t-territorji (ĠU L 328, 28.11.2012, p. 7). Il-kodiċi “ZZ” jirrappreżenta “ta' oriġini oħra”.


title: Regolament ta' Implimentazzjoni tal-Kummissjoni (UE) 2017/1377 tal-25 ta' Lulju 2017 li jġedded l-approvazzjoni tal-klorofaċinon bħala sustanza attiva għall-użu fi prodotti bijoċidali tat-tip 14 (Test b'rilevanza għaż-ŻEE. )

text:
               26.7.2017

               MT

               Il-Ġurnal Uffiċjali tal-Unjoni Ewropea

               L 194/15

         REGOLAMENT TA' IMPLIMENTAZZJONI TAL-KUMMISSJONI (UE) 2017/1377
   tal-25 ta' Lulju 2017
   li jġedded l-approvazzjoni tal-klorofaċinon bħala sustanza attiva għall-użu fi prodotti bijoċidali tat-tip 14
   (Test b'rilevanza għaż-ŻEE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament (UE) Nru 528/2012 tal-Parlament Ewropew u tal-Kunsill tat-22 ta' Mejju 2012 dwar it-tqegħid fis-suq u l-użu tal-prodotti bijoċidali (1), u b'mod partikolari l-Artikolu 14(4)(a) tiegħu,
   Billi:

               (1)

               Is-sustanza attiva klorofaċinon hija approvata għall-użu fi prodotti bijoċidali tat-tip 14, bħala rodentiċida skont ir-Regolament (UE) Nru 528/2012.

               (2)

               B'konformità mal-Artikolu 13(1) tar-Regolament (UE) Nru 528/2012, ġiet ippreżentata applikazzjoni lill-Aġenzija Ewropea għas-Sustanzi Kimiċi (“l-Aġenzija”) għat-tiġdid tal-approvazzjoni ta' dik is-sustanza attiva. L-applikazzjoni ġiet evalwata mill-awtorità kompetenti fi Spanja bħala l-awtorità kompetenti tal-evalwazzjoni.

               (3)

               Fil-25 ta' Marzu 2016, l-awtorità kompetenti tal-evalwazzjoni ppreżentat ir-rakkomandazzjoni tagħha dwar it-tiġdid tal-approvazzjoni tal-klorofaċinon, lill-Aġenzija.

               (4)

               Fis-16 ta' Ġunju 2016, ġiet ifformulata l-opinjoni tal-Aġenzija mill-Kumitat dwar il-Prodotti Bijoċidali tagħha (2), wara li kkunsidrat il-konklużjonijiet tal-awtorità kompetenti tal-evalwazzjoni.

               (5)

               Skont dik l-opinjoni, il-klorofaċinon jissodisfa l-kriterji fir-Regolament (KE) Nru 1272/2008 tal-Parlament Ewropew u tal-Kunsill (3) biex jiġi kklasifikat bħala tossiku għar-riproduzzjoni tal-kategorija 1B. Għaldaqstant, il-klorofaċinon jissodisfa l-kriterju ta' esklużjoni stipulat fl-Artikolu 5(1)(c) tar-Regolament (UE) Nru 528/2012.

               (6)

               Barra minn hekk, is-sustanza tissodisfa l-kriterji fir-Regolament (KE) Nru 1907/2006 tal-Parlament Ewropew u tal-Kunsill (4) biex tkun persistenti u tossika. L-użu tal-prodotti li jkun fihom il-klorofaċinon iqajjem tħassib b'rabta ma' każijiet ta' avvelenament primarju u sekondarju, anki meta ġew applikati miżuri ta' ġestjoni tar-riskji restrittivi. Għaldaqstant, il-klorofaċinon jissodisfa wkoll il-kriterju biex ikun kandidat għas-sostituzzjoni skont il-punti (d) u (e) tal-Artikolu 10(1) tar-Regolament (UE) Nru 528/2012.

               (7)

               Skont l-Artikolu 12 tar-Regolament (UE) Nru 528/2012, l-approvazzjoni tas-sustanzi attivi li jissodisfaw il-kriterji ta' esklużjoni tista' tiġġedded biss meta tkompli tiġi ssodisfata minn tal-anqas waħda mill-kundizzjonijiet ta' deroga stipulati fl-Artikolu 5(2) ta' dak ir-Regolament.

               (8)

               B'konformità mal-Artikolu 10(3) tar-Regolament (UE) Nru 528/2012, l-Aġenzija organizzat konsultazzjoni pubblika sabiex tiġbor l-informazzjoni rilevanti dwar il-klorofaċinon, inkluża l-informazzjoni dwar sostituti disponibbli.

               (9)

               Il-Kummissjoni wettqet ukoll konsultazzjoni pubblika speċifika sabiex tiġbor l-informazzjoni dwar jekk ġewx issodisfati l-kundizzjonijiet ta' deroga stipulati fl-Artikolu 5(2) tar-Regolament (UE) Nru 528/2012. Il-Kummissjoni ppubblikat il-kontribuzzjonijiet ta' dik il-konsultazzjoni disponibbli.

               (10)

               Il-kontribuzzjonijiet għaż-żewġ konsultazzjonijiet pubbliċi msemmija hawn fuq, kif ukoll l-informazzjoni dwar id-disponibbiltà tal-alternattivi għar-rodentiċidi antikoagulanti inklużi fl-Anness I tar-rapport tal-Kummissjoni dwar il-miżuri għall-mitigazzjoni tar-riskji għar-rodentiċidi antikoagulanti (5), ġew diskussi mal-Istati Membri fil-Kumitat Permanenti dwar il-Prodotti Bijoċidali.

               (11)

               Ir-rodituri jistgħu jġorru l-patoġeni li huma responsabbli għal bosta żoonożi, li jistgħu joħolqu l-perikli serji għas-saħħa tal-bniedem u tal-annimali. Il-kontrolli mhux kimiċi jew il-metodi ta' prevenzjoni għall-kontroll tar-rodituri, bħal nases mekkaniċi, elettriċi jew bil-kolla, jistgħu ma jkunux effiċjenti biżżejjed u jistgħu joħolqu iktar diskussjonijiet dwar jekk humiex umani jew jekk iwasslux għal sofferenza bla bżonn tar-rodituri. Is-sustanzi attivi alternattivi approvati għall-użu tar-rodentiċidi jistgħu ma jkunux tajbin għall-kategoriji kollha ta' utenti, jew ma jkunux effiċjenti għall-ispeċijiet kollha ta' rodituri. Peress li l-kontroll effettiv tar-rodituri ma jistax jiddependi biss fuq dawk il-kontrolli jew metodi ta' prevenzjoni mhux kimiċi, il-klorofaċinon huwa meqjus essenzjali biex jiżgura l-kontroll tajjeb tar-rodituri bħala sostenn ta' dawk l-alternattivi. Minħabba f'hekk, l-użu tal-klorofaċinon ikun jista' jipprevjeni jew jikkontrolla periklu serju għas-saħħa tal-bniedem u tal-annimali fejn għandhom x'jaqsmu r-rodituri. Għaldaqstant, il-kundizzjoni stipulata fl-Artikolu 5(2)(b) hija ssodisfata.

               (12)

               Il-kontroll tar-rodituri bħalissa jiddependi ħafna mill-użu tar-rodentiċidi antikoagulanti, li jekk ma jiġux approvati, jista' jwassal għall-kontroll insuffiċjenti tar-rodituri. Dan mhux biss jista' jikkawża impatti negattivi sinifikanti fuq is-saħħa tal-bniedem u tal-annimali u fuq l-ambjent, iżda jista' jaffettwa wkoll il-perċezzjoni tal-pubbliku dwar is-sikurezza tiegħu fir-rigward tal-esponiment għar-rodituri jew fir-rigward tas-sigurtà ta' għadd ta' attivitajiet ekonomiċi li jistgħu jkunu vulnerabbli għar-rodituri, li jwassal għal konsegwenzi ekonomiċi u soċjali. Min-naħa l-oħra, ir-riskji għas-saħħa tal-bniedem, għas-saħħa tal-annimali u għall-ambjent li jistgħu jirriżultaw mill-użu tal-prodotti li fihom il-klorofaċinon jistgħu jiġu mitigati jekk dawn jintużaw skont ċerti speċifikazzjonijiet u kundizzjonijiet. Għaldaqstant, jekk il-klorofaċinon ma jiġix approvat bħala sustanza attiva, iwassal għal impatt negattiv sproporzjonat fuq is-soċjetà meta mqabbel mar-riskji li jirriżultaw mill-użu tas-sustanza. Għalhekk, il-kundizzjoni stipulata fl-Artikolu 5(2)(c) hija ssodisfata wkoll.

               (13)

               Għaldaqstant, jixraq li tiġġeded l-approvazzjoni tal-klorofaċinon għall-użu fil-prodotti bijoċidali tat-tip 14, soġġett għall-konformità ma' ċerti speċifikazzjonijiet u kundizzjonijiet.

               (14)

               Il-klorofaċinon huwa kandidat għas-sostituzzjoni skont il-punti (a), (d) u (e) tal-Artikolu 10(1) tar-Regolament (UE) Nru 528/2012, u għaldaqstant jenħtieġ li japplika l-perjodu ta' tiġdid stipulat fl-Artikolu 10(4) ta' dak ir-Regolament.

               (15)

               Permezz tad-Deċiżjoni ta' Implimentazzjoni tal-Kummissjoni (UE) 2015/1737 (6), id-data ta' skadenza inizjali tal-approvazzjoni tal-bromadijolon, tal-klorofaċinon u tal-kumatetralil għall-użu fil-prodotti bijoċidali tal-prodott tat-tip 14, ġiet posposta għat-30 ta' Ġunju 2018. Peress li issa tlesta l-eżami tal-applikazzjonijiet għat-tiġdid ta' dawn l-approvazzjonijiet, jixraq li titħassar id-Deċiżjoni ta' Implimentazzjoni (UE) 2015/1737.

               (16)

               Il-miżuri previsti f'dan ir-Regolament huma skont l-opinjoni tal-Kumitat Permanenti dwar il-Prodotti Bijoċidali,

         ADOTTAT DAN IR-REGOLAMENT:
   Artikolu 1
   L-approvazzjoni tal-klorofaċinon bħala sustanza attiva għall-użu fil-prodotti bijoċidali tat-tip 14, soġġett għall-ispeċifikazzjonijiet u l-kundizzjonijiet stabbiliti fl-Anness, hija mġedda.
   Artikolu 2
   Id-Deċiżjoni ta' Implimentazzjoni (UE) 2015/1737 titħassar.
   Artikolu 3
   Dan ir-Regolament għandu jidħol fis-seħħ fl-għoxrin jum wara l-pubblikazzjoni tiegħu f'Il-Ġurnal Uffiċjali tal-Unjoni Ewropea.

      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, il-25 ta' Lulju 2017.

            Għall-Kummissjoni

            Il-President

         Jean-Claude JUNCKER

      (1)  ĠU L 167, 27.6.2012, p. 1.

      (2)  https://echa.europa.eu/regulations/biocidal-products-regulation/approval-of-active-substances/bpc-opinions-on-active-substance-approval

      (3)  Ir-Regolament (KE) Nru 1272/2008 tal-Parlament Ewropew u tal-Kunsill tas-16 ta' Diċembru 2008 dwar il-klassifikazzjoni, l-ittikkettar u l-imballaġġ tas-sustanzi u t-taħlitiet, li jemenda u jħassar id-Direttivi 67/548/KEE u 1999/45/KE, u li jemenda r-Regolament (KE) Nru 1907/2006 (ĠU L 353, 31.12.2008, p. 1).

      (4)  Ir-Regolament (KE) Nru 1907/2006 tal-Parlament Ewropew u tal-Kunsill tat-18 ta' Diċembru 2006 dwar ir-reġistrazzjoni, il-valutazzjoni, l-awtorizzazzjoni u r-restrizzjoni ta' sustanzi kimiċi (REACH), li jistabbilixxi Aġenzija Ewropea għas-Sustanzi Kimiċi, li jemenda d-Direttiva 1999/45/KE u li jħassar ir-Regolament (KEE) Nru 793/93 tal-Kunsill u r-Regolament (KE) Nru 1488/94 tal-Kummissjoni kif ukoll id-Direttiva 76/769/KEE tal-Kunsill u d-Direttivi 91/155/KEE, 93/67/KEE, 93/105/KE u 2000/21/KE tal-Kummissjoni (ĠU L 396, 30.12.2006, p. 1.)

      (5)  Risk mitigation measures for anticoagulant rodenticides — Final Report. Il-Kummissjoni Ewropea (2014), Brussell, il-Belġju. 100 pp. ISBN 978-92-79-44992-5.

      (6)  Id-Deċiżjoni ta' Implimentazzjoni tal-Kummissjoni (UE) 2015/1737 tat-28 ta' Settembru 2015 li tipposponi l-iskadenza tal-approvazzjoni tal-bromadijolon, tal-klorofaċinon u tal-kumatetralil għall-użu fil-prodotti bijoċidali għall-prodotti tat-tip 14 (ĠU L 252, 29.9.2015, p. 58).

      ANNESS

                  Isem Komuni

                  Isem tal-IUPAC
                  Numri ta' Identifikazzjoni

                  Grad minimu ta' purità tas-sustanza attiva (1)

                  Data ta' skadenza tal-approvazzjoni

                  Tip ta' prodott

                  Kundizzjonijiet speċifiċi

                  Klorofaċinon

                  Isem tal-IUPAC:
                  2-[2-(4-klorofenil)-2-fenilaċetil] indan-1,3-dion
                  Nru tal-KE: 223-003-0
                  Nru tal-CAS: 3691-35-8

                  978 g/kg

                  fit-30 ta' Ġunju 2024.

                  14

                  Il-klorofaċinon huwa meqjus bħala kandidat għas-sostituzzjoni skont il-punti (a), (d) u (e) tal-Artikolu 10(1) tar-Regolament (UE) Nru 528/2012.
                  L-awtorizzazzjonijiet tal-prodotti bijoċidali huma soġġetti għall-kundizzjonijiet ġenerali li ġejjin:

                              1.

                              Fil-valutazzjoni tal-prodott għandha tingħata attenzjoni partikolari lill-esponimenti, lir-riskji u lill-effikaċja marbutin ma' kull użu kopert minn applikazzjoni għall-awtorizzazzjoni, iżda li ma jkunx indirizzat fil-valutazzjoni tar-riskji fil-livell tal-Unjoni tas-sustanza attiva. Barra minn hekk, skont il-punt 10 tal-Anness VI tar-Regolament (UE) Nru 528/2012, il-valutazzjoni tal-prodott għandha tinkludi evalwazzjoni dwar jekk il-kundizzjonijiet tal-Artikolu 5(2) tar-Regolament (UE) Nru 528/2012 jistgħux jiġu ssodisfati.

                              2.

                              Il-prodotti għandhom ikunu awtorizzati biss għall-użu fl-Istati Membri fejn mill-anqas waħda mill-kundizzjonijiet stipulati fl-Artikolu 5(2) tar-Regolament (UE) Nru 528/2012 hi ssodisfata.

                              3.

                              Il-konċentrazzjoni nominali ta' klorofaċinon fil-prodotti ma għandhiex taqbeż il-50 mg/kg fil-prodotti għajr il-formulazzjonijiet ta' kuntatt u ma għandhiex taqbeż l-2 000  mg/kg fil-formulazzjonijiet ta' kuntatt.

                              4.

                              Il-prodotti għandu jkun fihom aġent avversiv u żebgħa.

                              5.

                              Il-prodotti ma għandhomx ikunu awtorizzati fil-forma ta' trab għat-traċċar.

                              6.

                              Il-prodotti fil-forma ta' formulazzjonijiet ta' kuntatt, għajr it-trab għat-traċċar, għandhom ikunu awtorizzati biss għall-użu fuq ġewwa f'postijiet mhux aċċessibbli mit-tfal u mill-annimali li mhumiex fil-mira, minn professjonisti mħarrġa.

                              7.

                              Il-prodotti ma għandhomx ikunu awtorizzati għall-użu fi trattamenti tal-lixka permanenti jew tal-lixka applikata f'intervalli.

                              8.

                              Għandhom jiġu awtorizzati biss dawk il-prodotti lesti għall-użu.

                              9.

                              L-esponiment primarju kif ukoll sekondarju tal-bnedmin, tal-annimali li mhumiex fil-mira, u tal-ambjent, jitnaqqas billi jiġu kkunsidrati u applikati l-miżuri kollha xierqa u disponibbli għall-mitigazzjoni tar-riskji. Dawn jinkludu, pereżempju, ir-restrizzjoni għall-użu professjonali jew minn nies professjonali mħarrġa, meta possibbli, u t-tfassil ta' kundizzjonijiet speċjali addizzjonali għal kull kategorija ta' utenti.

                              10.

                              L-iġsma mejta u l-lixki mhux mittiekla għandhom jintremew skont ir-rekwiżiti lokali. Il-metodu ta' rimi għandu jiġi deskritt speċifikament fit-taqsira tal-karatteristiċi tal-prodott fuq l-awtorizzazzjoni nazzjonali u għandu jidher fuq it-tikketta tal-prodott.

                        Minbarra l-kundizzjonijiet ġenerali, l-awtorizzazzjonijiet tal-prodotti bijoċidali li jkunu se jintużaw mill-pubbliku ġenerali huma soġġetti għall-kundizzjonijiet li ġejjin:

                              1.

                              Il-prodotti għandhom ikunu awtorizzati biss għall-użu fl-istazzjonijiet tal-lixkar issiġillati sew.

                              2.

                              Il-prodotti għandhom ikunu fornuti biss bi kwantità massima ta' lixka għal kull pakkett ta':

                                          (a)

                                          Għall-prodotti kontra l-ġrieden biss:

                                                      (i)

                                                      Għall-qamħ, gerbub jew pasta għal-lixki: 250 g.

                                                      (ii)

                                                      Għal-lixki ta' blokka tax-xama': 500 g.

                                          (b)

                                          Għall-prodotti kontra l-firien biss, jew kontra l-ġrieden u l-firien:

                                                      (i)

                                                      Għall-qamħ, gerbub jew pasta għal-lixki: 750 g.

                                                      (ii)

                                                      Għal-lixki ta' blokka tax-xama': 1 500  g.

                              3.

                              Il-prodotti kontra r-Rattus norvegicus u r-Rattus rattus għandhom jiġu awtorizzati biss għall-użu fuq ġewwa jew fil-bini u madwaru.

                              4.

                              Il-prodotti kontra l-Mus musculus għandhom jiġu awtorizzati biss għall-użu fuq ġewwa.

                              5.

                              Il-persuni li jqiegħdu l-prodotti fis-suq għandhom jiżguraw li l-prodotti jkollhom magħhom informazzjoni dwar ir-riskji assoċjati mar-rodentiċidi antikoagulanti ġenerali, il-miżuri li jillimitaw l-użu tagħhom għall-minimu meħtieġ u l-passi ta' prekawzjoni xierqa li għandhom jittieħdu.

                              6.

                              Il-prodotti fil-forma ta' formulazzjoni ta' lixki separati, bħall-qamħ jew il-gerbub, għandhom jiġu awtorizzati biss fil-formulazzjonijiet li huma fornuti f'pakketti jew f'imballaġġ ieħor biex jitnaqqas l-esponiment għall-bnedmin u għall-ambjent.

                        Minbarra l-kundizzjonijiet ġenerali, l-awtorizzazzjonijiet tal-prodotti bijoċidali li għandhom jintużaw mill-professjonisti huma soġġetti għall-kundizzjonijiet li ġejjin:

                              1.

                              Il-prodotti ma għandhomx ikunu awtorizzati għall-użu fid-drenaġġ, f'żoni fil-beraħ jew f'miżbliet.

                              2.

                              Il-prodotti għandhom ikunu awtorizzati biss għall-użu fl-istazzjonijiet tal-lixkar issiġillati sew.

                              3.

                              Il-persuni li jqiegħdu fis-suq il-prodotti għall-professjonisti għandhom jiżguraw li dawn il-prodotti ma jiġux fornuti lill-pubbliku ġenerali.

                        Minbarra l-kundizzjonijiet ġenerali, l-awtorizzazzjonijiet tal-prodotti bijoċidali li għandhom jintużaw mill-professjonisti mħarrġa huma soġġetti għall-kundizzjonijiet li ġejjin:

                              1.

                              Il-prodotti ma għandhomx ikunu awtorizzati għall-użu fid-drenaġġ, f'żoni fil-beraħ jew f'miżbliet.

                              2.

                              Il-prodotti jistgħu jiġu awtorizzati għall-użu f'punti tal-lixka koperti u protetti, sakemm dawn jipprovdu l-istess livell ta' protezzjoni għall-ispeċijiet mhux fil-mira u għall-bnedmin daqs l-istazzjonijiet tal-lixka ssiġilati sew.

                              3.

                              Il-persuni li jqiegħdu fis-suq il-prodotti għall-professjonisti mħarrġa għandhom jiżguraw li dawn il-prodotti ma jiġux fornuti lil persuni oħrajn għajr lil professjonisti mħarrġa.

         (1)  Il-purità indikata f'din il-kolonna kienet il-grad minimu ta' purità tas-sustanza attiva evalwata. Is-sustanza attiva fil-prodott imqiegħed fis-suq jista' jkollha l-istess purità jew purità differenti jekk ikun intwera li teknikament din tkun ekwivalenti għas-sustanza attiva evalwata.


title: Regolament ta' Implimentazzjoni tal-Kunsill (UE) 2015/325 tat- 2 ta' Marzu 2015 li jimplimenta l-Artikolu 13 tar-Regolament (UE) Nru 356/2010 li jimponi ċerti miżuri restrittivi speċifiċi diretti kontra ċerti persuni fiżiċi jew ġuridiċi, entitajiet jew korpi fid-dawl tas-sitwazzjoni fis-Somalja

text:
               3.3.2015

               MT

               Il-Ġurnal Uffiċjali tal-Unjoni Ewropea

               L 58/41

         REGOLAMENT TA' IMPLIMENTAZZJONI TAL-KUNSILL (UE) 2015/325
   tat-2 ta' Marzu 2015
   li jimplimenta l-Artikolu 13 tar-Regolament (UE) Nru 356/2010 li jimponi ċerti miżuri restrittivi speċifiċi diretti kontra ċerti persuni fiżiċi jew ġuridiċi, entitajiet jew korpi fid-dawl tas-sitwazzjoni fis-Somalja
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea,
   Wara li kkunsidra r-Regolament tal-Kunsill (UE) Nru 356/2010 tas-26 ta' April 2010 li jimponi ċerti miżuri restrittivi speċifiċi diretti kontra ċerti persuni fiżiċi jew ġuridiċi, entitajiet jew korpi fid-dawl tas-sitwazzjoni fis-Somalja (1), u b'mod partikolari l-Artikolu 13 tiegħu,
   Billi:

               (1)

               Fis-26 ta' April 2010, il-Kunsill adotta r-Regolament (UE) Nru 356/2010.

               (2)

               Fid-19 ta' Diċembru 2014, il-Kumitat tal-Kunsill tas-Sigurtà tan-Nazzjonijiet Uniti, stabbilit bis-saħħa tar-Riżoluzzjonijiet 751 (1992) u 1907 (2009) tal-Kunsill tas-Sigurtà tan-Nazzjonijiet Uniti, ħassar persuna waħda mil-lista ta' persuni soġġetti għall-miżuri restrittivi stabbiliti fil-paragrafi 1, 3 u 7 tar-Riżoluzzjoni 1844 (2008) tal-Kunsill tas-Sigurtà.

               (3)

               L-Anness I għar-Regolament (UE) Nru 356/2010 għandu għalhekk jiġi emendat skont dan,

         ADOTTA DAN IR-REGOLAMENT:
   Artikolu 1
   L-Anness I għar-Regolament (UE) Nru 356/2010 huwa b'dan emendat kif indikat fl-Anness għal dan ir-Regolament.
   Artikolu 2
   Dan ir-Regolament għandu jidħol fis-seħħ fid-data tal-pubblikazzjoni tiegħu f'Il-Ġurnal Uffiċjali tal-Unjoni Ewropea.

      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, it-2 ta' Marzu 2015.

            Għall-Kunsill

            Il-President

         D. REIZNIECE-OZOLA

      (1)  ĠU L 105, 27.4.2010, p. 1.

      ANNESS
      L-entrata fl-Anness I għar-Regolament (UE) Nru 356/2010 għall-persuna li ġejja hija mħassra:
      Mohamed SA'ID


title: Regolament ta’ Implimentazzjoni tal-Kummissjoni (UE) Nru 228/2014 tal- 10 ta’ Marzu 2014 li jemenda r-Regolament tal-Kummissjoni (KE) Nru 601/2006 li jimplimenta r-Regolament (KE) Nru 184/2005 tal-Parlament Ewropew u tal-Kunsill dwar l-istatistika fuq il-bilanċ ta’ pagamenti, kummerċ internazzjonali f’servizzi u investiment dirett barrani, rigward il-format u l-proċedura għat-trażmissjoni tad-dejta

text:
               11.3.2014

               MT

               Il-Ġurnal Uffiċjali tal-Unjoni Ewropea

               L 70/16

         REGOLAMENTTA’ IMPLIMENTAZZJONI TAL-KUMMISSJONI (UE) Nru 228/2014
   tal-10 ta’ Marzu 2014
   li jemenda r-Regolament tal-Kummissjoni (KE) Nru 601/2006 li jimplimenta r-Regolament (KE) Nru 184/2005 tal-Parlament Ewropew u tal-Kunsill dwar l-istatistika fuq il-bilanċ ta’ pagamenti, kummerċ internazzjonali f’servizzi u investiment dirett barrani, rigward il-format u l-proċedura għat-trażmissjoni tad-dejta
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament (KE) Nru 184/2005 tal-Parlament Ewropew u tal-Kunsill tat-12 ta’ Jannar 2005 dwar l-istatistika tal-Komunità fuq il-bilanċ ta’ pagamenti, kummerċ internazzjonali f’servizzi u investiment dirett barrani (1), u b’mod partikolari l-Artikolu 7 tiegħu,
   Billi:

               (1)

               Ir-Regolament tal-Kummissjoni (KE) Nru 601/2006 (2) stabbilixxa regoli ta’ implimentazzjoni rigward il-format u l-proċedura għat-trażmissjoni lill-Kummissjoni (il-Eurostat) tad-dejta meħtieġa dwar bilanċ ta’ pagamenti, kummerċ internazzjonali f’servizzi u investiment dirett barrani, u ddefinixxa l-ispeċifikazzjonijiet tekniċi tal-istruttura tad-dejta.

               (2)

               Ir-Regolament tal-Kummissjoni (UE) Nru 555/2012 (3) aġġorna r-rekwiżiti u d-definizzjonijiet tad-dejta tar-Regolament (KE) Nru 184/2005 biex jirriflettu l-istandards internazzjonali ġodda li jistipulaw ir-regoli ġenerali għall-kompilazzjoni ta’ din l-istatistika, bħall-Manwal dwar il-Pożizzjoni tal-Investiment Internazzjonali u l-Bilanċ tal-Pagamenti tal-Fond Monetarju Internazzjonali (IMF), id-Definizzjoni tal-Punt ta’ Riferiment tal-Investiment Dirett Barrani tal-Organizzazzjoni għall-Kooperazzjoni u l-Iżvilupp Ekonomiċi (OECD) u l-Manwal dwar l-Istatistika tal-Kummerċ Internazzjonali tas-Servizzi tan-Nazzjonijiet Uniti (NU).

               (3)

               Skont l-istandards internazzjonali, ġie stabbilit l-istandard dwar l-“Iskambju ta' Dejta Statistika u Metadejta” (Statistical Data and Metadata eXchange standard - SDMX) bħala l-format tar-rappurtar tad-dejta komuni fl-iskambju elettroniku ta’ dejta u metadejta u dan kien, jew huwa ppjanat li jkun, adottat minn ħafna organizzazzjonijiet internazzjonali u awtoritajiet nazzjonali li jipproduċu d-dejta. Għaldaqstant hemm il-ħtieġa tal-introduzzjoni ta’ definizzjoni usa’ ta’ SDMX li tkun konformi mal-formati tad-dejta u d-definizzjoni ta’ struttura ta’ dejta ġdida mfassla skont dan l-istandard.

               (4)

               Ir-Regolament (KE) Nru 601/2006, li fih kien meħtieġ l-użu tal-format tad-dejta “Gesmes” bħala l-mezz esklussiv għat-trażmissjoni ta’ dejta mill-Istati Membri lill-Kummissjoni (il-Eurostat), għandu jiġi emendat sabiex jinkludi wkoll referenzi għall-SDMX.

               (5)

               L-ispeċifikazzjonijiet tekniċi tal-istruttura tad-dejta ma għandhomx ikunu ta’ natura vinkolanti. Minflok, l-ispeċifikazzjonijiet tekniċi rrakkomandati mill-Kummissjoni għandhom ikunu miġbura fil-Vademecum tal-Bilanċ tal-Pagamenti tal-Eurostat (4), kif irrevedut kull sena. Ir-Regolament (KE) Nru 601/2006 għandu jiġi emendat skont dan.

               (6)

               Il-miżuri stipulati f’dan ir-Regolament huma skont l-opinjoni tal-Kumitat tal-Bilanċ tal-Pagamenti,

         ADOTTAT DAN IR-REGOLAMENT:
   Artikolu 1
   Ir-Regolament (KE) Nru 601/2006 huwa emendat kif ġej:

               (1)

               L-Artikolu 2 jinbidel b'dan li ġej:
               “Artikolu 2
               Format tad-dejta
               L-Istati Membri għandhom jużaw formati ta' dejta konformi mal-SDMX. Il-Kummissjoni (il-Eurostat) għandha tqiegħed għad-dispożizzjoni d-dokumentazzjoni dettaljata marbuta ma’ dawn il-formati u għandha tipprovdi linji gwida dwar kif dawn il-formati għandhom jiġu implimentati skont ir-rekwiżiti ta’ dan ir-Regolament.”

               (2)

               L-Artikolu 3 jitħassar.

               (3)

               L-Anness jitħassar.

         Artikolu 2
   Dan ir-Regolament għandu jidħol fis-seħħ fl-għoxrin jum wara l-pubblikazzjoni tiegħu f'Il-Ġurnal Uffiċjali tal-Unjoni Ewropea.
   Għandu japplika mill-1 ta' Ġunju 2014.

      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, l-10 ta’ Marzu 2014.

            Għall-Kummissjoni

            Il-President

         José Manuel BARROSO

      (1)  ĠU L 35, 8.2.2005, p. 23.

      (2)  Ir-Regolament tal-Kummissjoni (KE) Nru 601/2006 tat-18 ta’ April 2006 li jimplimenta r-Regolament (KE) Nru 184/2005 tal-Parlament Ewropew u tal-Kunsill rigward il-format u l-proċedura għat-trażmissjoni tad-dejta (ĠU L 106, 19.4.2006, p. 7).

      (3)  Ir-Regolament tal-Kummissjoni (UE) Nru 555/2012 tat-22 ta’ Ġunju 2012 li jemenda r-Regolament (KE) Nru 184/2005 tal-Parlament Ewropew u tal-Kunsill dwar l-istatistika tal-Komunità fuq il-bilanċ ta’ pagamenti, kummerċ internazzjonali f'servizzi u investiment dirett barrani, fir-rigward tal-aġġornament tar-rekwiżiti tad-dejta u d-definizzjonijiet (ĠU L 166, 27.6.2012, p. 22).

      (4)  Disponibbli fuq il-Komunikazzjoni taċ-Ċentru ta’ Riżorsi ta' Informazzjoni u Komunikazzjoni għall-Amministraturi, Negozji u Ċittadini tal-Kummissjoni Ewropea (CIRCABC) link diretta


title: Regolament ta’ Implimentazzjoni tal-Kummissjoni (UE) Nru 140/2013 tat- 18 ta’ Frar 2013 li jdaħħal denominazzjoni fir-reġistru tad-denominazzjonijiet protetti tal-oriġini u tal-indikazzjonijiet ġeografiċi protetti [Pa de Pagès Català (IĠP)]

text:
               20.2.2013

               MT

               Il-Ġurnal Uffiċjali tal-Unjoni Ewropea

               L 47/18

         REGOLAMENT TA’ IMPLIMENTAZZJONI TAL-KUMMISSJONI (UE) Nru 140/2013
   tat-18 ta’ Frar 2013
   li jdaħħal denominazzjoni fir-reġistru tad-denominazzjonijiet protetti tal-oriġini u tal-indikazzjonijiet ġeografiċi protetti [Pa de Pagès Català (IĠP)]
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament (UE) Nru 1151/2012 tal-Parlament Ewropew u tal-Kunsill tal-21 ta’ Novembru 2012 dwar skemi tal-kwalità għal prodotti agrikoli u oġġetti tal-ikel (1), u b’mod partikolari l-paragrafu 2 tal-Artikolu 52 tiegħu,
   Billi:

               (1)

               Ir-Regolament (UE) Nru 1151/2012 daħal fis-seħħ fit-3 ta’ Jannar 2013. Dan ħassar u ssostitwixxa r-Regolament tal-Kunsill (KE) Nru 510/2006, tal-20 ta’ Marzu 2006 dwar il-protezzjoni tal-indikazzjonijiet ġeografiċi u d-denominazzjonijiet tal-oriġini għall-prodotti agrikoli u l-oġġetti tal-ikel (2).

               (2)

               F’konformità mal-ewwel subparagrafu tal-Artikolu 6(2) tar-Regolament (KE) Nru 510/2006, l-applikazzjoni ta’ Spanja biex id-denominazzjoni “Pa de Pagès Català” tiġi rreġistrata, ġiet ippubblikata f’Il-Ġurnal Uffiċjali tal-Unjoni Ewropea
                   (3).

               (3)

               Ma ġiet innotifikata l-ebda dikjarazzjoni ta’ oġġezzjoni lill-Kummissjoni skont l-Artikolu 7 tar-Regolament (KE) Nru 510/2006, din id-denominazzjoni għandha għalhekk tiġi rreġistrata,

         ADOTTAT DAN IR-REGOLAMENT:
   Artikolu 1
   Id-denominazzjoni msemmija fl-Anness ta’ dan ir-Regolament qed tiddaħħal fir-reġistru.
   Artikolu 2
   Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f’Il-Ġurnal Uffiċjali tal-Unjoni Ewropea.

      Dan ir-Regolament jorbot fl-intier tiegħu u japplika direttament fl-Istati Membri kollha.
      Magħmul fi Brussell, it-18 ta’ Frar 2013.

            Għall-Kummissjoni, F'isem il-President,
         Dacian CIOLOȘ

            Membru tal-Kummissjoni

      (1)  ĠU L 343, 14.12.2012, p. 1.

      (2)  ĠU L 93, 31.3.2006, p. 12.

      (3)  ĠU C 128, 3.5.2012, p. 14.

      ANNESS
      Prodotti agrikoli u oġġetti tal-ikel imsemmija fl-ewwel parti tal-Anness I, tar-Regolament (UE) Nru 1151/2012:

         Klassi 2.4.   Ħobż, ikel tal-għaġina, kejkijiet, ħlewwiet, gallettini u oġġetti oħra tal-furnar

      SPANJA
      Pa de Pagès Català (IĠP)